ועדת המשנה לענייני איו"ש, כנסת 20, פרוטוקול מספר 46, 2017-06-27 14:30

מרדכי יוגב: צהריים טובים.

מרדכי יוגב: תודה לכל מי שהגיע.

מרדכי יוגב: היום הכנסת מציינת את יום התמיכה במערך המילואים.

מרדכי יוגב: פה כבר היו ישיבות, היו באודיטוריום, עכשיו רצנו לישיבה אחרת של ועדת החינוך, אז אני מתנצל על איחור של שתיים-שלוש דקות.

מרדכי יוגב: אני רוצה לומר דבר אחד בכללי, ולא להתייחס לגורמים שכן נמצאים או לא נמצאים.

מרדכי יוגב: אנחנו בוועדת המשנה של ועדת החוץ והביטחון, ואני אומר פה גם לגורמי משרד התחבורה וגם לאחרים, אנחנו מתקדמים התקדמות יפה בכמה דברים ששייכים לתוכניות אב.

מרדכי יוגב: זה לא רק אנחנו, זה גם בזכות אנשי המנהל האזרחי, בראשם ציינתי אתמול את ראש המנהל האזרחי בן-חור, שיש לו התפיסה הזאת.

מרדכי יוגב: זה עם רשות המים במים לשתי האוכלוסיות, ל-2040 ואולי גם יותר, ל-2050, זה עם רשות החשמל שכבר יוזמת את זה עם מועצת יש"ע ועם אחרים לקדם תוכנית אב לחשמל.

מרדכי יוגב: אני לא סתם אומר את זה.

מרדכי יוגב: זה עם משרד איכות סביבה, שמקדם תוכנית אב לטיהור שופכין, בהבנה שזאת ארץ אחת ואיך שלא תגזור אותה, השופכין שפה פוגעים במים שפה, ולהפך.

מרדכי יוגב: אנחנו קצת בפיגור, ואנחנו שם עכשיו סוף-סוף, בתוכנית אב לכבישים.

מרדכי יוגב: זה מתוך ראייה שהאזור הוא האזור, ומרקם החיים נדרש פה לשתי האוכלוסיות.

מרדכי יוגב: זה נכון שיש המורכבות של יותר מוודאות, וכולל סטטיסטיקות לא נכונות שהוצגו פה בוועדה של תשתיות המים.

מרדכי יוגב: אני אומר גם לכם, מתניה ואבי, אני עומד על זה, אבל הם הציגו תשתיות של 4.6 מיליון פלסטינים ב-2040 ו-560,000 יהודים יהיו פה ב-2023 לפי הסטטיסטיקה שלי, בגידול של 5%.

מרדכי יוגב: לא עשיתי את החשבון לגבי הערבים, אבל זה בוודאי מחייב גם.

מרדכי יוגב: זה כלי רכב, זה כבישים.

מרדכי יוגב: אני מיד עושה את ההסטה, אני מיד עושה את התפיסה, ומזה אני אומר תודה לכך שמשרד התחבורה, באיחור מסוים ביחס לתשתיות האחרות, חושב עכשיו על תוכנית אב לתחבורה ביהודה ושומרון.

מרדכי יוגב: להבנתי, עד מקום שדעתי מגעת, ונשמע פה מאנשים, ניתן בידי תוכנית אב לתחבורה מטרופולין לירושלים לאבחן את אותם צרכים עתידיים ולצקת לתוך האבחון הזה תוכנית אב לתחבורה.

מרדכי יוגב: כל זה יצטרך להיות יחד עם המענה לצרכים הנוכחיים, כי אי אפשר לחשוב שרק בעוד שנתיים תהיה תוכנית ורק בעוד שלוש שנים יתחילו לסיים את הכבישים, כי כבר היום אנשים נתקעים כמו במקומות נוספים.

מרדכי יוגב: זאת הקדמתי.

מרדכי יוגב: לכן היה חשוב לי להתחיל דווקא בהצגת הסטטוס של תוכנית האב לתחבורה, עם כל מי שיוכל לתרום לזה בתמצות ובקצרה.

מרדכי יוגב: מקמ"ט תחבורה איו"ש, דרך החברה, דרך מנהל המחוז או מי שיש בידו פרטים על הסטטוס של תוכנית האב, כולל בלוחות זמנים, כולל בתקצוב, כי זה מה שעושה את זה מרצונות לתוכנית עבודה.

מרדכי יוגב: אחר כך נעבור על הסטטוס של הפרויקטים שבפועל, לפי רשימה שנתבקשנו.

מרדכי יוגב: נשמע לפני כן את נציגי הציבור, כדי שאתם תוכלו לתת את המענה לסטטוס של הנושאים לביצוע.

מרדכי יוגב: זה יהפוך להיות הנושא המרכזי שבו נעסוק.

מרדכי יוגב: כך גם במים, כך גם באיכות סביבה, כך גם בחשמל, תוכנית אב.

מרדכי יוגב: ככל שנוכל להגיע לרגע שממנו לגזור לפני תקציבי 2019-2018, אז חשוב שזה יהיה שם.

מרדכי יוגב: 2018 כבר שייך ל-2017, אבל אפשר לעשות הסטות כדי לאפשר את התחלת התכנון והאבחון.

<ישראל אפריאט: אני אתחיל בחלק המקצועי, איתן ישלים אותי.

<ישראל אפריאט: בהיבט המקצועי התחלנו את החלק הראשון של תוכנית האב, מטרות, יעדים.

<ישראל אפריאט: מי שיוביל את התוכנית בכותרת זו לשכת התכנון המרכזית במנהל האזרחי, כי היא נועדה לתת מענה משפטי, מקרקעין עם סטטוטורי במהותה.

<ישראל אפריאט: ולהפך גם.

מרדכי יוגב: כבר אני אומר, שבפעם הבאה אנחנו מבקשים לזמן לכאן את נטליה, ראש לשכת התכנון במנהל האזרחי.

<ישראל אפריאט: התוכנית עלתה לאישור המשנה למנכ"ל, כי לכל יעד כזה יש עלויות.

<ישראל אפריאט: בשלב ב' היא אמורה לעלות גם לראש המנהל האזרחי.

<ישראל אפריאט: הרעיון הוא שהדבר הזה ייתן מענה לכל האוכלוסיות, ייתן מענה לכל מהלך עם בסיס משפטי ואין אפשרות לעשות תב"ע.

<ישראל אפריאט: כי כמו שאתם יודעים, יש לנו תב"ע מוכנה לרכבות, אבל היות שהכביש מגיע גם לצד של הרשות הפלסטינית, חייבים את ההתייחסות שלהם ויש פה עניין של היתכנות מאוד נמוכה שמישהו שם ייתן תגובה בכלל.

<ישראל אפריאט: לכן עברנו לתוכניות אב.

<ישראל אפריאט: זה מהלך נכון, כי להיות תגובתיים זה לא נכון.

<ישראל אפריאט: כל הרעיון להוביל תכנון הוא כדי לא להיות תגובתי, כי זה מה שקורה.

<ישראל אפריאט: אנחנו עובדים באיחור ותושבים בינתיים סובלים.

<ישראל אפריאט: המוטו של ראש המנהל האזרחי לפחות הוא לא לעבוד בתגובתי אלא ליזום.

<ישראל אפריאט: כמובן יש בזה סיכון, כי תוקפים אותנו, אבל לראות מערכתי ולראות לכלל האוכלוסייה, כולל הישראלים.

<ישראל אפריאט: כי לא לעשות ולהיות תגובתיים, כולם כולל כולם נפגעים.

<ישראל אפריאט: הנושא הזה עלה למשנה למנכ"ל לבחינה.

<ישראל אפריאט: איתן טי ישלים אותי בחלק הזה, כי מכאן הוא מוביל את הסיפור בתחום התקציבי.

מרדכי יוגב: כשאתה דיברת אתי על שלב א' ושלב ב', כמובן תצטרך להשתלב פה גם תוכנית אב לתחבורה.

מרדכי יוגב: באיזה לוחות זמנים אתה רואה את זה?

<ישראל אפריאט: בתוכנית אב יש מתודולוגיה של כל שלב.

<ישראל אפריאט: השלב הראשון הוא אישור היעדים והמטרות.

<ישראל אפריאט: שלב ב' יהיה איסוף נתונים.

<ישראל אפריאט: כך עושים תוכנית אב.

<ישראל אפריאט: שלב ג' ניתוח נתונים.

<ישראל אפריאט: שלב רביעי יהיה חלופות, הצגת חלופות.

<ישראל אפריאט: כל שלב כזה הוא כמה חודשים, כי רק איסוף נתונים זה לעשות סקירות נוהל, לעשות סקרים.

<ישראל אפריאט: לכן אני לא יכול לדבר בשם המשנה למנכ"ל בתחום התשתיות שהוא אומר שאין לו תקציב.

<ישראל אפריאט: לכן ביקשתי שאיתן ישלים אותי, כי אני לא יודע את הסטטוס בהיבט שלו.

מרדכי יוגב: אז יכול להיות שאנחנו צריכים להתחיל כרגע בקובי, המשנה למנכ"ל משרד התחבורה ומנכ"ל תשתיות.

מרדכי יוגב: בעצם החלפת את קרן.

<קובי בליטשטיין: נכון.

מרדכי יוגב: אמרנו שמעכשיו בוועדת המשנה הזאת, הנושא של תוכנית האב לתחבורה יו"ש, עם המרקם המורכב של שתי האוכלוסיות והחיבור שלו, נקודה שלא ציינתי ובעיני היא נקודת יסוד, זה החיבור לתוככי הקו הירוק – הרי זה לא יכול להיגמר בקו הירוק, אלא זה צריך להיות מעברי – הוא יהיה אבן הפינה לדיונים של הוועדה במקביל לקידומם של הכבישים שממשיכים בעבודה.

מרדכי יוגב: זו צריכה להיות גולת הכותרת.

מרדכי יוגב: בעניין הזה אמרתי, וקח את זה כהערה בונה, שהצלחנו בוועדה לדחוף לתוכניות אב, גם בזכות משרד התשתיות, השר שטייניץ, סמנכ"ל חזי ליפשיץ, משה גרזי ברשות המים ואחרים, וכך ברשות החשמל כרגע וכך באיכות הסביבה שהמנהל האזרחי דחף והוא ראוי גם לציון.

מרדכי יוגב: ראייה של צורך להפסיק לשחק פה בטלאי על טלאי והבנה שיש פה מרקם שנמשיך לנוע אתו, ואיך בזה עושים את הכי טוב ל-2040 או ל-2050 ומה גוזרים מעבר לפתרון הבעיות הקשות שיעלו פה אנשים אחרים.

מרדכי יוגב: אני מעביר את השרביט אליך, וממך לחברה של ירושלים, ואחר כך לאיתן.

<קובי בליטשטיין: אני אדבר על שני נושאים.

<קובי בליטשטיין: האחד לגבי הנושא של תוכנית האב.

<קובי בליטשטיין: אנחנו הטלנו בוועדת היגוי בראשותי על חברת צת"ל להכין תוכנית אב לתחבורה באיו"ש.

<קובי בליטשטיין: זה נושא טיפה יותר מורכב.

<קובי בליטשטיין: מה שנעשה בעבר, או מה שהתחיל להיעשות בעבר, היה תוכנית לאזור גוש עציון לכיוון ירושלים ואזור מעלה אדומים.

<קובי בליטשטיין: מכיוון שהנגישות באיו"ש משתנה, כלומר הזיקה של תושב צפון השומרון לעפולה היא יותר גבוהה מאשר לירושלים, והזיקה של תושב אריאל לתל-אביב יותר גדולה מאשר לירושלים, למרות זאת החלטנו להטיל על צת"ל להכין את כל תוכנית האב של איו"ש, ולזה הם כרגע נכנסים.

<קובי בליטשטיין: לא רצינו לחלק את איו"ש בין כמה גופי תכנון, למרות נושא הזיקות, ולכן הטלנו על צת"ל להכין את התוכנית.

<קובי בליטשטיין: הכול נעשה במשותף עם המנהל האזרחי ועם ישראל אפריאט, שהוא גם מח"ט אצלנו והוא גם קמ"ט תחבורה באיו"ש, הוא הדמות המחברת בין שני הגופים האלה.

<קובי בליטשטיין: הנושא השני זה נושא של תוכנית הכבישים.

<קובי בליטשטיין: אנחנו כרגע נמצאים בגיבוש סל התכנון.

<קובי בליטשטיין: אני לא יודע מה היה בעבר, אבל נכון לעכשיו אנחנו מתייחסים לכלל הכבישים במדינת ישראל, כולל הכבישים באיו"ש, והם נמצאים מבחינתי באותה תוכנית.

<קובי בליטשטיין: התוכנית הזאת היא בשלבי גיבוש מול משרד האוצר, ואנחנו גמרנו את כל הדיונים המקצועיים אצלנו.

<קובי בליטשטיין: אנחנו יודעים היום מה אנחנו רוצים שייכנס לסל התכנון.

<קובי בליטשטיין: בדרך כלל מה שאנחנו עושים בסל התכנון אנחנו רוצים שבעתיד גם יבוצע, אבל אני מדבר כרגע על סל התכנון.

<קובי בליטשטיין: אנחנו כרגע מגבשים את זה עם משרד האוצר.

<קובי בליטשטיין: הדיונים האלה להערכתי זה סדר גודל של חודשיים מהיום לגבש סופית את סל התכנון, ושם אנחנו נמצאים.

מרדכי יוגב: תן לי את הסטטוס, איפה עומדים.

מרדכי יוגב: ואולי איתן יוסיף תקצוב מינימאלי, כדי שנדע שזה אכן יצא לדרך.

מרדכי יוגב: שלא רק שרקנו ואיש לא יצא לדרך, אלא תוכנית האב לתחבורה יצאה לדרך.

<קובי בליטשטיין: יש שני פרויקטים שהם מובילים, שכרגע אנחנו רוצים לסגור את סוגיית התקצוב.

<קובי בליטשטיין: גם האוצר באופן עקרוני במגמה חיובית, אבל צריכים לסגור את הנושא הזה.

<קובי בליטשטיין: האחד זה נושא של שיפוע קלנדיה, שהוא פרויקט מאוד חשוב מבחינתנו.

מרדכי יוגב: אבל זה כבר למענה הנוכחי.

מרדכי יוגב: אני רוצה לראות את משרד התחבורה כמו משרד התשתיות, כמו המשרד לאיכות הסביבה, שחושב כרגע רחוק על תוכנית אב לתחבורה.

מרדכי יוגב: אני מבין שהטלתם עליהם מג'נין ועד חברון.

<קובי בליטשטיין: נכון.

מרדכי יוגב: כולל כל המשמעות של החיבורים והזיקות.

<קובי בליטשטיין: נכון.

מרדכי יוגב: ובעצם הם צריכים גם אולי צוות משנה שייתן את המענה גם לאוכלוסייה הפלסטינית.

מרדכי יוגב: כך אני רואה את זה.

מרדכי יוגב: תוכנית אב כוללת.

מרדכי יוגב: זאת אומרת שצריך כבר להתחיל לשים אבני דרך של כמה זה עולה לנו, לשים פה תכנון בסיסי, מה לוח הזמנים שאנחנו שמים על המתכנן ואבני דרך בתוך הבניין הזה.

<איתן טי: אני רוצה להפריד בין שני חלקים בתוכנית האב הזאת.

<איתן טי: יש האזורים שהם יותר עם אוריינטציה לירושלים.

<איתן טי: שם המצב יותר מתקדם ולזה יש כבר תקצוב.

<איתן טי: מעבר לזה קיבלנו דרישה לתקציב בהשלמות שנדרשות.

<איתן טי: זה לא מספר סגור, כי זה מאוד תלוי בכמה משרד הביטחון יכול לתת לנו.

<איתן טי: אני חושב שאין להם פה נציג, וחבל.

מרדכי יוגב: הערה לפרוטוקול.

מרדכי יוגב: אין פה נציגים.

מרדכי יוגב: זו פגיעה בעבודתה של הכנסת.

<ישראל אפריאט: קמ"ן תחבורה הוא נציג המנהל האזרחי.

<ישראל אפריאט: לא באתי פה ליופי.

<ישראל אפריאט: דבר שני, אני לא מכיר שום בעיה של נתונים.

מרדכי יוגב: ישראל, אל תתנפל בכיוון הלא נכון.

מרדכי יוגב: אני לוקח את הערתי אחורה.

מרדכי יוגב: אני גם אומר פה משהו שלא אמרתי בהתחלה, לפי סעיף 20ב הישיבה פתוחה.

מרדכי יוגב: תמשיך, איתן.

<איתן טי: זה תלוי בכמה נתונים נצליח לקבל וכמה נצליח לייצר בעצמנו.

<איתן טי: אפשר להרחיב על זה.

<איתן טי: אנחנו כרגע פנינו לאוצר לקבל תקציב.

<איתן טי: אני כרגע לא יודע לעדכן מה עמדתם.

מרדכי יוגב: חשוב לשמוע קודם גם את יהושע.

מרדכי יוגב: אבל לפני שיהושע ידבר, אני רוצה לומר, קובי, שאין דרך אחרת אלא גם בעניין הזה להסתכל קדימה חזונית.

מרדכי יוגב: אני אומר לך, ואבי היה עד, לא נתנו לחשוב קדימה, אלא רק את השנה הבאה.

מרדכי יוגב: כתוצאה מזה שמו בצומת אדם 80 מיליון בלי להסתכל על המרחב הזה.

מרדכי יוגב: בהסתכלות על המרחב הזה יכול להיות שהיו שמים את ציר המחצבות, כמו שקוראים לו, והיו פותרים בדרך אחרת שלא הייתה יוצאת הרבה יותר יקרה.

מרדכי יוגב: בהסתכלות הרבה יותר רחבה של השטח, לא רק מטרופולין ירושלים, של כל השטח הזה, עד בקעת הירדן ועד הקו הירוק ופנימה לתוך השפלה, ולהסתכל גם חשיבה חזונית וגם במענה לשתי האוכלוסיות, הערבית והיהודית, במרחבים יותר פתוחים, במרחבים יותר סגורים.

מרדכי יוגב: קיבלתי בעניין הזה הערה נכונה מקמ"ט תחבורה, כי אנחנו לא תמיד בוודאות יודעים איך כל מרחב יתנהג, ולשים שם את החזון ולגזור ממנו.

מרדכי יוגב: גם אם זה ייקח שנה עכשיו.

מרדכי יוגב: במקביל לעשות את כל יתר השיפורים לפי מרב הדעת שבסדר העדיפות שבני-אדם יודעים.

<קובי בליטשטיין: אני מניח שאנחנו פונים לדעת גדולים.

<קובי בליטשטיין: לשם אנחנו מכוונים, זאת הכוונה בתוכנית האב.

מרדכי יוגב: הפעם האחרונה שעשו תוכנית אב כזאת לתחבורה ביו"ש, לפי מיטב ידיעתי, הייתה בשנת 90.

מרדכי יוגב: מאז הכול השתנה, אפילו הסכמי אוסלו.

<קובי בליטשטיין: אנחנו חיפשנו תוכנית אב ולא מצאנו.

מרדכי יוגב: אני מכיר את תוכנית האב עם כבישים 45 ו-39, כי עשיתי עליה עבודה במכללה לביטחון לאומי, על מטרופולין ירושלים, ואז הם היו חלק מתוכנית אב, עם הטבעת המזרחית.

מרדכי יוגב: פורקוש אולי יכול להעיד, הוא מזקני הדור.

<איתן טי: כל הנושא ייבחן בצורה הכי מקצועית.

מרדכי יוגב: נשמע את יהושע, ואם לא יהיה לו מה להוסיף בעניין תוכניות האב נבקש לעקוב אחרי ההתקדמות של זה, כי זה בעיני הדבר החשוב.

מרדכי יוגב: אתם שם, נדמה לי, אתם עושים עכשיו תמ"אות, מאשרים בכל הארץ.

מרדכי יוגב: על יהושע הוטלה המשימה על-ידי משרד התחבורה להוביל תוכנית אב לתחבורה יו"ש.

<יהושע בירוקטר: צוות לתחבורה ירושלים אחראי על מטרופולין ירושלים.

<יהושע בירוקטר: מטרופולין ירושלים מוגדר ככל היישובים שיש להם נגישות או זיקה לירושלים.

<יהושע בירוקטר: ליישובים בשומרון יש פחות זיקה לירושלים, ולכן הם לא כלולים במטרופולין ירושלים.

<יהושע בירוקטר: פה התקבלה החלטה ממשרד התחבורה והחליטו להרחיב את תחום האחריות שלנו לטובת תוכנית האב לכל יהודה ושומרון.

<יהושע בירוקטר: כלומר, שתהיה תוכנית אחת כוללת לכל יהודה ושומרון.

<יהושע בירוקטר: נזכיר מה זה בעצם תוכנית אב.

<יהושע בירוקטר: תוכנית אב זה להניח לרגע לשוטף, לבעיות היום-יומיות, ולהסתכל בנחת הרבה שנים קדימה, עד 2040, 2045, ולראות מה אנחנו צריכים שיהיו הצרכים.

<יהושע בירוקטר: לאחר שהבנו מה תהיה האוכלוסייה ומה התחזיות, מה יהיה היקף התנועות, מה יהיו הרגלי הנסיעה של האנשים, מה יהיו הצרכים של האנשים, מה יהיו היעדים של האנשים, אפשר יהיה לבנות תוכנית שממנה גוזרים אחר כך תוכניות לשלב הבינוני ולשלב הקצר.

<יהושע בירוקטר: השלב הקצר הוא השלב שכבר צריך להתחיל לתקצב, כלומר איזה פרויקט מקדמים, מה סדר העדיפויות ואיך מממנים את זה.

<יהושע בירוקטר: התוכנית תתייחס כמובן לכל האוכלוסייה ביהודה ושומרון.

<יהושע בירוקטר: גם לישראלים וגם לפלסטינים.

<יהושע בירוקטר: הקושי הגדול שלנו הוא שנתונים על האוכלוסייה הישראלית יש לנו, יש לנו קושי עם הנתונים של האוכלוסייה הפלסטינית ואנחנו עושים מאמצים לאסוף נתונים.

<יהושע בירוקטר: כמו שאמר ישראל, השלבים בעבודה הוגדרו כבר.

<יהושע בירוקטר: לוח הזמנים הוגדר.

<יהושע בירוקטר: זה פרויקט שיימשך בין שנה וחצי לשנתיים, תלוי באיך נצליח להתקדם.

מרדכי יוגב: אתה יכול לתת לנו בגדול איך אתם רואים את זה?

<יהושע בירוקטר: ישראל הזכיר קודם.

<יהושע בירוקטר: יש שלב אחד שנקרא איסוף נתונים, שזה השלב הכי מסובך והכי קשה.

<יהושע בירוקטר: השלב הבא יהיה ניתוח הנתונים, כולל הבנת הצרכים, הכשלים, הבעיות, המצעים והיעדים שאותם אנחנו צריכים לספק.

<יהושע בירוקטר: אחרי שהבנו על איזה צרכים אנחנו צריכים לענות, אנחנו עוברים לשלב השלישי, שהוא שלב החלופות.

<יהושע בירוקטר: מתחילים לבחון חלופות של כבישים.

<יהושע בירוקטר: דרך אגב, תוכנית האב היא לא רק לכבישים, היא גם לתחבורה ציבורית, היא גם ל"חנה וסע", היא גם לתחנות ולמסופים.

<יהושע בירוקטר: אם נראה שיש אפשרות לשלב שבילי אופניים, אז גם שבילי אופניים ורכבות.

<אבי נעים: ושדות תעופה.

<יהושע בירוקטר: שדות תעופה לא.

<אבי נעים: ונמלי ים.

<יהושע בירוקטר: נמלי ים גם לא.

מרדכי יוגב: למה שדות תעופה לא?

<יהושע בירוקטר: אנחנו לא כללנו בזה שדות תעופה.

<אבי נעים: כי הוא חי בשבלונה שאנחנו מבחוץ.

<קובי בליטשטיין: מתוקף תפקידי אני מתעסק עם התשתית היבשתית, אני לא מתעסק עם התשתית האווירית והימית.

מרדכי יוגב: קובי, הייתם שם.

מרדכי יוגב: הרי שר התחבורה הוא זה שמביא את השדה האלטרנטיבי בעמק יזרעאל, ברמת ישי.

מרדכי יוגב: הוא זה שבודק את הדברים בחוץ לארץ, הוא זה שעובד מול חיל האוויר.

מרדכי יוגב: הוא המוביל, לא משרד הביטחון.

מרדכי יוגב: שר התחבורה בעבר היה זה שכאשר כביש 45 היה אמור ללכת משדה התעופה לוד עד רבת-עמון, היה אמור להאריך את קלנדיה ולעשות אותו שדה תעופה בין-לאומי לירושלים.

מרדכי יוגב: שר התחבורה היה זה בשלב מסוים שהגה שדה תעופה לירושלים בנבי-מוסא.

מרדכי יוגב: רוצה לומר, תחשבו חזון.

מרדכי יוגב: קח עוד אדם אחד או שניים או שלושה או ארבעה של חזון, וגם לשאול צרכים, כדי להיות שם.

מרדכי יוגב: לא אמרתי לעשות שדה תעופה בשכם.

מרדכי יוגב: אמרתי לחשוב חזון, כי ייתכן שיש צורך כזה.

<קובי בליטשטיין: כרגע ההנחיה שאני הנחיתי היא להתעסק בתשתיות היבשתיות.

<קובי בליטשטיין: את הנושא הזה שהעלית כרגע אנחנו צריכים לשקול, ואני אשוב אליך בדיון הבא.

מרדכי יוגב: שווה לשים מישהו אצלך שיקרא חומר של אנשים שקדמו לנו וכבר נתנו לזה תשובות, אלא שמסיבות כאלה ואחרות, כולל הסכמי אוסלו, קברו הרבה מאוד תוכניות שכבר השקיעו בהן הרבה כסף.

מרדכי יוגב: קברו אותן במגירה, ויש מאחוריהן חכמה של הרבה אדריכלים או של הרבה אנשי חשיבה וביצוע.

מרדכי יוגב: כדאי לשים מישהו במשרד שיוציא קצת חומר.

מרדכי יוגב: יכול להיות שיש דברים שכבר השקיעו בהם חשיבה כזאת.

אבי דיכטר: מה שיהושע אמר, שייקח שנה וחצי או שנתיים, שזה לא יהפוך להיות עכשיו אחרי הבחירות של 2024.

אבי דיכטר: אני מסכים עם קובי, המנדט שלך הוא מנדט יבשתי.

<קובי בליטשטיין: אנחנו מתרכזים בנושא הזה באופן מקצועי, כמו שאנחנו עושים עם תוכנית האב למטרופולין כזה או אחר.

<קובי בליטשטיין: אנחנו רוצים לנהל את זה בצורה הזאת מבחינה מקצועית, שלא יהיה שם אחר כך חשש למשהו שהוא לא מקצועי לחלוטין.

<קובי בליטשטיין: לכן אנחנו הולכים בפן המקצועי.

<קובי בליטשטיין: המנדט שהם קיבלו לעשות תוכנית אב לירושלים הוא לא שונה ממה שכרגע איתן אמר.

<קובי בליטשטיין: זה בדיוק אותו דבר.

<קובי בליטשטיין: לא הייתי רוצה לסטות מזה.

<קובי בליטשטיין: לגבי הסוגיה האווירית, אנחנו שמענו את הדברים.

<קובי בליטשטיין: נשקול את זה ונחזור לוועדה.

מרדכי יוגב: כמו רכבות.

מרדכי יוגב: אתם יודעים שאתם הרי שוקלים כן או לא וכמה לפתח את שדה התעופה מחניים, ראש-פינה, ביחס לתחבורה בצפון, וכך גם בדרום.

מרדכי יוגב: את כל האינפוטים האלה תכניסו פנימה.

<יהושע בירוקטר: השלב המתקדם יהיה לצורך חלופות.

<יהושע בירוקטר: את החלופות האלה אנחנו בוחנים בכלים מקצועיים, אחד מהם נקרא מודל תחבורתי.

<יהושע בירוקטר: זו תוכנה ייעודית שעושה בחינות של תנועה ושימוש בתחבורה ציבורית וכו'.

<יהושע בירוקטר: מתוך זה נגזור את החלופה שאנחנו חושבים שהיא החלופה הטובה.

מרדכי יוגב: אתה מסוגל לנסות לאמוד את זה בתקציב, לפחות בסיסי, של איסוף הנתונים, ניתוח הנתונים, חלופות ולוח זמנים?

מרדכי יוגב: מה השלב הזה ידרוש ממך?

מרדכי יוגב: כי כבר עשית לגבי אזורים מסוימים.

מרדכי יוגב: יש לך ניסיון.

<יהושע בירוקטר: האומדן התקציבי כבר הועבר, הוא נמצא כרגע בטיפול.

מרדכי יוגב: אני למשל שמעתי שרציתם 10 מיליון לתכנון, ולהערכתי זה מעט מדי.

<קובי בליטשטיין: אנחנו כרגע בדין ודברים מול משרד האוצר בנושא הזה.

<קובי בליטשטיין: אני מציע לא להרחיב אותו פה.

מרדכי יוגב: אני בעד שזה ייעשה כמה שיותר מהר.

מרדכי יוגב: אבל אני בעד שזה ייעשה גם יסודי.

מרדכי יוגב: רוצה לומר, אם אתה אומר שדרושה לך שנה לתכנון, זה מאוד לגיטימי לתוכנית אב.

מרדכי יוגב: דרוש לי יותר כסף לתכנון – אתם יודעים כמה עולה לכם לתכנן את הגליל או את הנגב, בוודאי אזור מורכב שכזה.

מרדכי יוגב: נוכל ללחוץ על הדבר, נוכל לדבר עם השר ונוכל לדבר עם האוצר.

מרדכי יוגב: אבל אני חושב שראוי שההתייחסות תהיה כדרך של כל הארץ, ולא לקבל עוד טלאי.

מרדכי יוגב: כי הטלאי הזה ישפיע בראש ובראשונה על ירושלים.

מרדכי יוגב: הוא כבר משפיע.

<קובי בליטשטיין: אני מקווה שהצלחתי לשכנע אותך ואת הוועדה שהמטרה שלנו היא לעשות את זה בצורה המקצועית ביותר, שהתקציב ייתן מענה לצרכים המקצועיים כפי שאנחנו עושים בכל מקום.

אבי דיכטר: האם כל התוכנית הזאת נעשית במעמד צד אחד, או שהרשות הפלסטינית היא משהו שנלקח בחשבון?

אבי דיכטר: הרי הם הולכים להשפיע הרבה מאוד, בין במעשה ובין במחדל, על איך תיושם התוכנית שלכם, שלא לומר איך היא תיראה.

<ישראל אפריאט: בצוות ההיגוי, שני הראשים הם ראש המנהל והמשנה למנכ"ל.

<ישראל אפריאט: אין ספק למישהו שלפולי או לבן-חור אין הקשר המתאים כדי לנהל דבר כזה, או להגיע למי שצריך לקבל את הנתונים.

<ישראל אפריאט: כך שאם תהיה מבוססת גם על נתונים אמיתיים ברשות הפלסטינית, על אף שאנחנו יודעים שיש להם כושר מדיני להגיד זה אנחנו, אנחנו מאשרים.

<ישראל אפריאט: בחלק של הקשר בין פולי ובן-חור לבין הרשות, כראש צוות ההיגוי של תוכנית האב זה ראש המנהל בעצמו, אני לא צופה בעיה.

מרדכי יוגב: המשמעות היא פעם אחת לחשוב חזון, פעם שנייה לשתף, ודרך המנהל אין בעיה לשתף את הצרכים של הפלסטינים.

מרדכי יוגב: הרי הם מדברים אתם.

מרדכי יוגב: דרך הרשויות, ונמצא פה יו"ר מועצת יש"ע, והרשויות, גם לדבר אתם.

<אבי נעים: מועצת יש"ע לא מייצגת את כל הרשויות.

<אבי נעים: אותי הוא לא מייצג.

<אבי נעים: את אורנית הוא לא מייצג ועוד הרבה.

<ישראל אפריאט: מועצת יש"ע לא מעורבת בתוכניות.

מרדכי יוגב: אבי, אין לך זכות דיבור כרגע.

מרדכי יוגב: תכף תקבל.

מרדכי יוגב: אנחנו נעשה עצירה בסיפור הזה.

מרדכי יוגב: השיתוף של הכוחות מהשטח, הן בשביל הטווח הבינוני ובוודאי בשביל לראות רחוק, הוא חיוני לשני הצדדים, ומתוך כך גם הייתי אומר אחת לשנה לתת עדכון בדבר.

מרדכי יוגב: כי הרי זו תוכנית שתיקח אותנו רחוק, היא לא תבוצע גם לפני עשר שנים קדימה.

מרדכי יוגב: חומש ועוד חומש, כמו תר"ש בצה"ל.

מרדכי יוגב: אנחנו עוברים לחלק השני, והוא החלק של ההתייחסות לפרויקטים והסטטוס שלהם, שמבוצעים בפועל.

מרדכי יוגב: ניתן ללקוחות שביקשו ממני עוד אתמול גם להיות מיוצגים, גם לומר וגם נדרשים ללכת.

מרדכי יוגב: אבי, אתה רוצה לומר עכשיו משהו כיו"ר מועצת יש"ע על הפרויקטים, על תוכנית האב בכלל?

<אבי רואה: אנחנו עובדים בשיתוף, נקבעו אבני הדרך, כולם נרתמו.

<אבי נעים: מוזר, כי אתי למשל לא ישבו, עם אורנית לא ישבו.

מרדכי יוגב: עוד לא י שבו.

<אבי נעים: גם בתוכנית הקודמת.

<אבי נעים: יש פה דברים שהם עקומים ברמה הלאומית.

מרדכי יוגב: אני מסביר לך עכשיו, שאני כבר באתי בדברים עם האנשים, וכבר מראש אמרנו שחייבים לשבת עם האנשים.

מרדכי יוגב: אני לא רוצה להגיד שזה תנאי, אני לא מתנה תנאים, אלא חכמת חיים שמבינה שעושים סבב עם ראשי רשויות, מבינים גם בראייה כוללת.

מרדכי יוגב: אם מישהו אומר: סדר לי את הכביש לבית שלי, אומרים לו שיחכה בצד.

מרדכי יוגב: אבל אם מישהו נותן ראייה כוללת לטווח הרחוק ולטווח הבינוני או לטווח הפרקטי, אז רושמים ומכניסים את זה לתוך האינפוט של הראייה הכוללת של הדבר.

<קובי בליטשטיין: לצורך הדיוק, אני התארחתי אצל אבי לפני חודש או חודשיים, אולי הוא שכח.

<אבי נעים: מי שכח?

<אבי נעים: זאת לא הייתה היוזמה של מועצת יש"ע.

<אבי נעים: אני לא צריך את העזרה שלכם.

מרדכי יוגב: אני מבקש התייחסות או צרכים של המועצה המקומית בית-אריה עופרים, שכבר בפעם הקודמת ביקשה את זכות הדיבור, ואחר כך בית-אל.

מרדכי יוגב: אם יש פה עוד מישהו שרוצה להביע את הצורך, נתקדם עם זה ונעבור חזרה לסדר של התשובות.

מרדכי יוגב: בעיקר ישראל ומשרד התחבורה, מטרופולין ירושלים, פורוקוש וכל מי שתחליטו שיהיה זה שייתן את התשובות.

<אבי נעים: אני מבקש שלוש-ארבע דקות, אשתדל בקצרה כמו שביקשת.

<אבי נעים: קודם כל, אני מודה לך, יושב-ראש הוועדה דיכטר, ויושב-ראש ועדת המשנה מוטי.

<אבי נעים: אמר לי השבוע שר, שדברים קורים בסוף רק בגלל שאתה לא מרפה מהם.

<אבי נעים: אז קודם כל יישר כוח על זה.

<אבי נעים: אסטרטגיה לא הייתה ביו"ש, אין ביו"ש.

<אבי נעים: אני רוצה להזכיר לכולם שהייתה רפורמה בוועדות תכנון ובנייה, דילגה על יו"ש חרף ההבטחות של שר הפנים ושל בינת שוורץ וכל מי שהיה שם.

<אבי נעים: לא תוקן ביו"ש, עד היום לא קיבלנו את המשאבים ואת כוח האדם, הגם שידוע כמה אנחנו זקוקים לנושא הזה.

<אבי נעים: אני רוצה להראות סרטון של 30 שניות, שיראה פיגוע דריסה שהיה בכפר לובן בכביש 465, כביש בין-עירוני.

<אבי נעים: מיד אחרי הפגיעה הקשה שאנחנו רואים של אותו פלסטיני עם הרכב בחיילים של פיקוד העורף, ארבעה פצועים שם, אחד מהם מאוד קשה, שתמכנו בו אחר כך הרבה מאוד זמן – הסרטון עובר לכביש העוקף של מערב השומרון.

<אבי נעים: גם אבי דיכטר נסע על הכביש הזה וגם קובי בליקשטיין נסע על הכביש הזה וגם ניסים פרץ נסע על הכביש הזה, וגם רוב שרי ממשלת ישראל נסעו על הכביש הזה.

<אבי נעים: מדובר בכביש אסטרטגי שמחבר את כביש 5 לכביש 443, שנותן מענה למועצה אזורית בנימין.

<אבי נעים: היום טיפלנו בשלושה פצועים, שניים מנווה-צוף, אחד מחשמונאים, בגלל שהכביש הזה לא קיים.

<אבי נעים: כל תושבי לשם שמתפתחת, כל מועצה אזורית שומרון.

<אבי נעים: כל מי שנוסע מערבה דרך מה שנקרא 465 חוצה-בנימין, נזקק לכביש הזה.

<אבי נעים: לכביש הזה יש משמעות אסטרטגית.

<אבי נעים: הוא שונה מכבישים אחרים בעובדה שמדינת ישראל כבר השקיע בו רבע מיליארד שקלים.

<אבי נעים: רובו סלול כאוטוסטרדה.

<אבי נעים: חסרים שני קילומטרים להשלמה שלו.

<אבי נעים: אין שום בעיה משפטית.

<אבי נעים: אנחנו נתחיל עם הסרטון ואחר כך נמשיך במצגת.

<אבי נעים: (מציג סרטון) זאת הפגיעה בתוך הכפר לובן.

<אבי נעים: קובי אלירז, יועץ שר הביטחון לענייני התיישבות, נוסע על הכביש.

<אבי נעים: תראו איך הכביש סלול, אוטוסטרדה גמורה, עם אספלט, מוכן מבחינת התשתיות לתאורה.

<אבי נעים: נשארו שני קילומטרים וכיכר בשביל שהכביש הזה יהפוך להיות עורק חיים עבור כל תושבי מערב השומרון.

<אבי נעים: (מציג מצגת) מ-2007, עשר שנים אני מחזר אחרי כל הפתחים.

<אבי נעים: הכביש הזה, גם בתוכנית הקודמת שהציגו משרד התחבורה, לא נכלל משום מה.

<אבי נעים: לא בגלל שזה לא חשוב לנו, אלא בגלל שמי שהציג את הצרכים לא התייחס לכביש הזה.

<אבי נעים: הוא מעולם לא ייצג אותו, מעולם לא טיפל בו.

מרדכי יוגב: אבי, אני מציע שתוריד קצת את הכעס, כי זאת המטרה כרגע של הישיבה פה.

מרדכי יוגב: גם אני מודע לכך שלא הייתה חשיבה, הבעתי את זה בביקורת, אבל עכשיו יש סוף-סוף.

מרדכי יוגב: אז ננוע קדימה.

<אבי נעים: אני לא כועס.

<אבי נעים: אני מדבר מתוך אמוציות.

מרדכי יוגב: אני שמח שמשרד התחבורה סוף-סוף לקח את המושכות בידיים, ואפילו מתכוון לצרף לזה חשיבה חזונית וחשיבה פרקטית.

אבי דיכטר: רק בשביל זה היה שווה לבוא לדיון, לשמוע את מוטי יוגב מבקש מאבי נעים להוריד את הווליום.

<אבי נעים: אני מדבר מתוך הבטן.

<אבי נעים: אני רוצה להגיד שזה שונה מדברים אחרים.

<אבי נעים: פה לא צריך אסטרטגיה, פה צריך טקטיקה.

מרדכי יוגב: יש לך עוד כבישים סלולים ביהודה ושומרון.

<אבי נעים: לא במצב הזה.

<אבי נעים: אין שום כביש עוקף.

מרדכי יוגב: ענתות, ויש עוד כמה.

<אבי נעים: לא במצב הזה, שהושקעו בו רבע מיליארד שקלים.

אבי דיכטר: ממתי הכביש הזה מעוכב ותקוע?

<אבי נעים: ב-2005 התחילו לסלול את הכביש הזה.

<אבי נעים: מ-2007 הוא תקוע.

<אבי נעים: עשר שנים בדיוק הכביש הזה לא התקדם.

<אבי נעים: תסתכלו על המפה האזורית.

אבי דיכטר: הבעיה היא תקציבית?

<אבי נעים: כרגע הבעיה היא תקציבית.

<אבי נעים: אין שום בעיה משפטית, אין שום בעיה תכנונית.

אבי דיכטר: מי יכול לתת תשובה מהצד השני של המתרס?

<קובי בליטשטיין: מי שיזם והשקיע ובנה את הכביש הזה הוא משרד הביטחון.

<קובי בליטשטיין: ברק, שהיה ראש הממשלה, החליט לעצור את הכביש הזה באיזשהו שלב.

<אבי נעים: נכון.

<אבי נעים: זה כביש שהיה אמור לבוא לנתיבי ישראל כשהוא מושלם, גם את זה צריך להגיד, וכרגע משרד הביטחון אומר:

<אבי נעים: אם אתם לא נותנים לי משאבים כמדינה להשלים את כל המכלול של מכשול קו התפר, אני לא בונה כבישים אזרחיים.

<אבי נעים: משרד התחבורה כן בונה כבישים אזרחיים, ולכן פנינו בבקשה לסיוע.

<אבי נעים: אנחנו מאוד מעריכים את העובדה שקובי בא, ראה והבין את גודל האבסורד.

<אבי נעים: רוב הכביש סלול, חסרים שני קילומטרים.

<אבי נעים: זה הקטע שחסר, בין שני החיצים האדומים.

<אבי נעים: כל השאר סלול.

<אבי נעים: זה מדלג על רנטיס, זה מדלג על לובן.

<אבי נעים: רק לסבר את האוזן, מעבר לפיגוע דריסה, ארבעה פיגועי ירי לאחרונה שפוענחו.

מרדכי יוגב: מה המספר שלו?

<אבי נעים: 465/446.

מרדכי יוגב: זה השלמת 465.

מרדכי יוגב: 446 זה הכביש מצפון לדרום.

<אבי נעים: לא.

<אבי נעים: זה שני הכבישים.

<אבי נעים: בית אריה.

<אבי נעים: מה שנקרא, להגיע לארץ ולא לבוא בה.

<אבי נעים: עוד 100 מטר אנחנו מגיעים ל-446 ואפשר כבר להשמיש אותו.

<אבי נעים: באף כביש בין-עירוני במדינת ישראל לא היו נותנים שמצב כזה יתקיים.

<אבי נעים: המשמעויות הנגזרות: שיקול כלכלי, שיקול ביטחוני, שיקול בטיחותי, אינטרס לגמרי של המדינה.

<אבי נעים: תעברו על זה.

<אבי נעים: זה לא רק מתנחלים, זה אלעד ומודיעין עילית, זה תנועה לירושלים, זה פתח-תקוה וראש העין ומודיעין, זה צומת שילת, זה אלפי יחידות.

<אבי נעים: מדברים על אסטרטגיה של לבנות עכשיו בלשם ובבית אריה.

<אבי נעים: עכשיו אני מתחיל לבנות 1,000 יחידות בבית אריה.

<אבי נעים: בואו ותראו את מחסום רנתיס, המחסום הכי מוזנח בכל רחבי יהודה ושומרון.

<אבי נעים: המחסום הצבאי.

<אבי נעים: אני מבקש מאוד מכל מי שיכול לפנות בצורה מקצועית ועניינית למשרד התחבורה, אין כתובת אחרת, למצוא פתרון ולהשלים את הכביש הזה.

מרדכי יוגב: אנחנו מוסיפים את הכביש הזה לכבישים שנבקש עליהם אחר כך את התשובות.

אבי דיכטר: מה העלות המוערכת של השלמת הכביש?

<קובי בליטשטיין: מה שלי נאמר פה, שבהנחה שהכביש הזה ייפתח, יהיה צריך להעתיק את המחסום.

<אבי נעים: משרד הביטחון יעתיק את המחסום.

<אבי נעים: אם הוא רוצה אני אעזור לו.

<קובי בליטשטיין: אני לא יודע אם הוא רוצה, אם הוא מוכן.

<קובי בליטשטיין: צריך גם לממן.

אבי דיכטר: איזה מחסום?

<אבי נעים: מחסום רנתיס, הצבאי.

אבי דיכטר: אני שואל על הערכה מקצועית של אנשי המקצוע במשרד התחבורה.

<אבי נעים: אני עשיתי אומדן.

אבי דיכטר: אבל אתה לא איש משרד התחבורה.

<אבי נעים: אני עשיתי אומדן עם מתכנן הכבישים.

<אבי נעים: זה 35 מיליון שקל.

<קובי בליטשטיין: - - -

מרדכי יוגב: מה שאנחנו מבקשים ממך, קובי, שתיכנסו להערכת עלות של משרד התחבורה.

מרדכי יוגב: דהיינו, תעשו גם אתם את הסיור.

מרדכי יוגב: אני לא קובע סדרי עדיפויות, אבל אני מודע לכך ששר הבינוי אישר שם בנייה, אני מודע לכך שיש קו רציף למשל של החרדים בין זיקות, בין קריית-ספר, מודיעין עילית ואלעד.

מרדכי יוגב: אני מודע לכך שיש זיקות בין לשם שנבנית אל תוך הכביש הזה ממעבר נחל שילה.

מרדכי יוגב: אני מודע לעומסים שגדלים בעוטף נתב"ג הזה.

מרדכי יוגב: בעניין רנתיס, אנשי קו התפר לא נמצאים פה ואנשי מנהלת המעברים לא נמצאים פה.

<אבי נעים: אנשי משרד הביטחון לא נמצאים פה.

מרדכי יוגב: עזוב את זה עכשיו.

מרדכי יוגב: זה לא ייכנס בישיבה הזאת, זה ייכנס בישיבה הבאה.

מרדכי יוגב: אנחנו מודעים לתורפות שלנו ולא נדון כרגע במעברים.

מרדכי יוגב: רנתיס לא היה בסדר העדיפות שלהם כרגע.

מרדכי יוגב: הם מדברים על העברת מעברים מצה"ל למשרד הביטחון, סדרי עדיפויות בעוטף ירושלים ואחר כך רנתיס.

מרדכי יוגב: זה לא יקרה מחר, זה בעוד שנתיים-שלוש, המינימום הנדרש.

<אבי נעים: למה?

מרדכי יוגב: ככה, עד שיגמרו את העשייה.

<אבי נעים: לא הבנתי.

<אבי נעים: למה בעוד שנתיים-שלוש?

מרדכי יוגב: אבי, הישיבה היא לא רק על הכביש הזה.

מרדכי יוגב: לכן אני מבקש ממך כרגע, תעצור, כי יש לנו פה עוד 17-16 כבישים.

מרדכי יוגב: אם לא תוכל לראות בראייה כוללת, לא תוכל להיות בצוות הזה.

מרדכי יוגב: מה אני יכול לעשות?

מרדכי יוגב: אנחנו כן רוצים לתת את המענה לכביש הזה, אבל לא רק להתעסק בו.

מרדכי יוגב: זאת לא ישיבת מעבר רק לכביש הזה.

מרדכי יוגב: יש לנו פה מערכת של 17 כבישים, אנחנו צריכים לגעת ב-40 אתרים סלולריים בישיבה של שעה וחצי.

מרדכי יוגב: בזכות זה שאנחנו רצים ולא בזכות זה שאנחנו נעצרים.

מרדכי יוגב: אנחנו מבקשים לדעת מה ההערכה התקציבית שלכם.

מרדכי יוגב: צריך לשבת יחד, משרד התחבורה ומשרד הביטחון.

מרדכי יוגב: בשבוע שעבר ישבו יחד מנכ"ל תקשורת, מנכ"ל משרד הביטחון ומנכ"ל האוצר כדי לפתור איך הם מממשים בתוך 30 מיליון גם תקורות של תקנים להעמדת 40-30 עמודי תקשורת.

מרדכי יוגב: רגולציה כזאת בין שלושה מנכ"לים או בין שני מנכ"לים, תן לי ותן לך, היא משחק קבוע בדברים הללו.

<יעל בן ישר: אני דוברת בית-אל.

<יעל בן ישר: יש לנו כמה נקודות עיקריות של בעיה בנסיעה מבית-אל לירושלים.

<יעל בן ישר: קודם כל, יש כיכר פוקוס, שהמעבר שם התחיל כמעבר VIP למעבר של פלסטינים, והיום הוא בעצם מעבר פתוח.

<יעל בן ישר: עוברות שם כל יום אלפי מכוניות.

<יעל בן ישר: הכביש שנבנה עבור תושבי בית-אל מבית-אל לצומת אסף, והיה אמור להכיל 6,000 תושבים של בית-אל, בעצם משמש היום לעשרות אלפי משתמשים מרמאללה.

<יעל בן ישר: לרמאללה יש עוד כניסות, לבית-אל אין עוד כניסה.

<יעל בן ישר: זאת אומרת שאנחנו ממש במצור ולא יכולים להיכנס ולבוא ליישוב.

<יעל בן ישר: קטע הכביש שאמור לקחת שלוש או חמש דקות, מבית-אל לגבעת אסף, עשוי להתארך, וזה קורה כמעט כל יום.

מרדכי יוגב: מכיוון שהנושא מאוד ברור לאנשים, עוד מעט נשמע את התשובות או את ההתייחסויות.

<יעל בן ישר: בכלל, הכביש משם עד לגבעת אסף, יש עליו איזשהו תכנון, אבל צריך לתעדף אותו כי יש בעיה תקציבית.

<יעל בן ישר: מדובר על 60-50 מיליון שקל שאמור לעלות הדבר הזה, עד כמה שאנחנו יודעים.

<יעל בן ישר: לכן צריך איזושהי דחיפה, אולי שלכם, לקבל את התקציב הזה.

<יעל בן ישר: כמו כן אנחנו מבקשים מאוד שכשלב ביניים, עד שיבנו את הכביש הזה, מגבעת אסף לכיוון ירושלים יהיה איזשהו נתיב גלישה, שמי שצריך לנסוע מבית-אל לירושלים יוכל לברוח.

מרדכי יוגב: ברור.

<יעל בן ישר: בצומת אדם כבר שלושה-ארבעה חודשים שהעבודות נפסקו והמצוקות מאוד גדולות בשטח.

<יעל בן ישר: אם אפשר לגרום לזה שיחדשו את העבודות שם וימצאו קבלן חדש להמשיך את העבודות.

<יעל בן ישר: דבר נוסף זה סגירת כבישים בלי הודעה.

<יעל בן ישר: ב-6 ביולי קיבלנו הודעה שבשעה 22:30 סגרו את הכביש מירושלים לבית-אל בגלל עבודות.

<יעל בן ישר: לא נתנו הודעה.

<יעל בן ישר: אנשים התקשרו גם לחמ"ל של בנימין, גם הם לא ידעו את זה.

<יעל בן ישר: אנשים נתקעו ארבע שעות, מ-10:30 עד 02:30, עד שהם הגיעו הביתה.

<יעל בן ישר: מדובר בדרך שאמורה לקחת פחות מחצי שעה.

מרדכי יוגב: על כביש 60?

<יעל בן ישר: כן.

<יעל בן ישר: אז אם אפשר איזשהו נוהל של הודעה למועצות, שידעו שיש חסימות ובאילו שעות.

מרדכי יוגב: למיטב ידיעתי הכלל אומר שסוגרים ל-20 דקות.

מרדכי יוגב: הייתה תאונה?

<יעל בן ישר: זאת לא הייתה תאונה, זה היה עבודות בכביש.

<יעל בן ישר: ביום שישי הייתה תאונה קשה, זה דבר אחר.

מרדכי יוגב: עוד מישהו מהרשויות שרוצה לומר את דברו?

מרדכי יוגב: אז נרוץ על הפרויקטים.

מרדכי יוגב: בסיכום הישיבה הקודמת עסקנו ביותר דברים.

מרדכי יוגב: עסקנו גם בנושאי חניוני "חנה וסע", במוקדי סיכון, בפרויקטים בהנגשה לירושלים, בתאורת כבישים, בדברים שמשרד הבינוי והשיכון לקח על עצמו לתכנון ובעוד תוכנית "מזרח קרוב", תוכנית מעברים לפלסטינים ותוכנית מעברים ליהודים.

מרדכי יוגב: עסקנו גם בסטטוס של כבישים נוספים.

מרדכי יוגב: אנחנו בישיבה הזאת נעסוק בפחות.

מרדכי יוגב: נעסוק רק בפרויקטים, כפי שביקשנו מכם להיות ממוקדים בהם, בסטטוס שלהם.

מרדכי יוגב: בישיבה הבאה, שתהיה כפי הנראה רק בעוד כשלושה חודשים, תוכנית האב תעמוד כראשונה, וקידומם של אותם פרויקטים בסטטוס הקידום שלהם הוא גם בתקצוב שלהם, בתכנון של בסוף למה יש כסף ואיפה וכמה.

מרדכי יוגב: גם אם זה בראייה רב-שנתית, זה לגיטימי וזה בסדר.

מרדכי יוגב: אבל שנראה מה מתוך התוכניות גם עובר לביצוע בסדרי עדיפויות, מתוך הידברות עם השטח ועם הצרכים.

<ישראל אפריאט: אני אתן סטטוס של הכביש לבית-אל.

<ישראל אפריאט: בכביש של בית-אל עשו ספירות תנועה.

<ישראל אפריאט: גם עכשיו בצומת גבעת אסף עשינו ספירות תנועה.

<ישראל אפריאט: כמו שאת יודעת, אצלנו גם אם תצעק זה לא ישנה הרבה.

<ישראל אפריאט: תחבורה זה דברים ברורים.

<ישראל אפריאט: יש קיבולת לכביש, אתה יכול להניע בכביש כזה 1,400 כלים, חצית עומד, לא חצית, לא מכיר מישהו שיבוא ויתרום לי.

<ישראל אפריאט: זה לא עובד כך.

<ישראל אפריאט: גם המשנה למנכ"ל, אתה בא אליו, אתה חייב לקבל נתונים.

<ישראל אפריאט: אצלנו זה מקצועי, אין פה עניין של מי שצועק מקבל.

<ישראל אפריאט: ספירות התנועה אמרו מאוד פשוט, ויש מצלמות שם אז לא הייתה לנו בעיה.

<ישראל אפריאט: עשינו ממש עבודה טרומית בעניין הזה בעקבות בקשה של ראש מועצת בית-אל.

<ישראל אפריאט: מה שיצא מכל הקומפלקס הזה, שהבעיה העיקרית היא בצומת גבעת אסף.

<ישראל אפריאט: הפוקוס הזה, ברגע שאתה פותח אותו, חיילים היו בבוקר וסוגרים נתיב אחד.

מרדכי יוגב: צומת גבעת אסף הוכר כמוקד סיכון?

<ישראל אפריאט: גבעת אסף מוגדר כמוקד סיכון.

<ישראל אפריאט: בהנחיית פולי ובן-חור תוקצב מיליון שקל לתכנון.

<ישראל אפריאט: כמו שאמרתי, המדיניות שלהם, גם אם זה גובל בסיכון שיתקפו אותנו, היא ליזום ולא להיות תגובתיים.

<ישראל אפריאט: לצורך העניין, למנהל יש תקציב של מיליון שקל.

מרדכי יוגב: זה גם היציאה של המנהל האזרחי.

<ישראל אפריאט: התוכנית זמינה לביצוע.

<ישראל אפריאט: כמובן שמי שהוביל את זה בכדי שזה יהיה גם מקצועי זה מרחב שלנו ביהודה ושומרון שהוקם לאחרונה, שזה גם כן מהלך מכונן.

<ישראל אפריאט: הוקם מרחב יו"ש בין נתיבי ישראל.

<ישראל אפריאט: מי שהוביל את הפרויקט הזה הוא מנהל המרחב.

<ישראל אפריאט: עבר ועדת שיפוט שלישית בנתיבי ישראל.

<ישראל אפריאט: מפה כרגיל, כל דבר כזה עולה לאישור משנה למנכ"ל.

מרדכי יוגב: קובי, זה באמת צומת ראשי על כביש 60.

<קובי בליטשטיין: לנו יש סל.

<קובי בליטשטיין: יש סיכום בינינו לבין - - - רק לפני זמן קצר הוא הוכר כדרכי ציבור.

<קובי בליטשטיין: אגב, הייתה שם התגברות של תאונות דרכים.

<קובי בליטשטיין: כרגע מייצרים עבורו את התוכנית.

<קובי בליטשטיין: יש תוכנית ואנחנו הולכים לנושא של התקצוב - - -

מרדכי יוגב: איזה לוחות זמנים אתה רואה לזה?

<קובי בליטשטיין: אני רואה את זה ברמה של חודשים.

מרדכי יוגב: ביצוע ב-2018?

מרדכי יוגב: מתכננים כבר יש?

<קובי בליטשטיין: התכנון הסתיים.

מרדכי יוגב: ראש מועצת בית-אל וראש מועצת בנימין ראו את התכנון?

<ישראל אפריאט: כולם ראו את התכנון.

מרדכי יוגב: זה כיכר?

<ישראל אפריאט: מה פתאום?

<ישראל אפריאט: זה רמזורים.

מרדכי יוגב: רמזור ראשון על כביש 60.

<קובי בליטשטיין: התוכנית מוכנה, מאושרת על-ידי קמ"ט תחבורה.

מרדכי יוגב: בכמה מוערך הביצוע?

<ישראל אפריאט: 12 מיליון שקל, פלוס מקורות ביקשו על הצבה של צינור.

<ישראל אפריאט: 15 מיליון בסך הכול.

מרדכי יוגב: בעוד שלושה חודשים נדע לוחות זמנים, מכרזים לביצוע.

<קובי בליטשטיין: נכון.

מרדכי יוגב: תודה.

מרדכי יוגב: נעבור על הסדר שנאמר פה, כדי שנוכל לקבל תשובות וגם להתייחס אליהן.

מרדכי יוגב: מי שהדבר נוגע לו, שיקוע קלנדיה.

מרדכי יוגב: זה דבר חשוב.

<איתן טי: שיקוע קלנדיה מקדים את לוחות הזמנים.

<איתן טי: כרגע מסתיים שיפוט 3.

<איתן טי: יואל אבן צריך לקחת את הנושא של מוריה.

<איתן טי: שיפוט 3 הגיע לבקרה, עם התקצוב שלו.

מרדכי יוגב: מה העלויות?

<איתן טי: 30 מיליון.

מרדכי יוגב: אתם רואים אותו הולך לביצוע ב-2018?

<איתן טי: מבחינתי ההתחלה הכוונה לפרסום מכרז.

<איתן טי: זה בסוף שנה.

מרדכי יוגב: זאת אומרת, סדר גודל של כשנה.

מרדכי יוגב: סיום בסוף 2018.

<יואל אבן: לא.

<יואל אבן: הפרויקט הוא ארוך.

מרדכי יוגב: תן צפי.

<יואל אבן: רבעון ראשון של 2020.

מרדכי יוגב: סוף 2019 אם תהיו רציניים.

מרדכי יוגב: הרחבת כביש 437.

מרדכי יוגב: אפשר להתחיל בתשובה של ישראל אפריאט לנושא צומת אדם, כי היא כרגע תקועה.

<ישראל אפריאט: צומת אדם הקדים את זמנו.

<ישראל אפריאט: היא עבדה יפה וכולם ראו.

<ישראל אפריאט: גם עכשיו אנחנו בשלבי ביצוע.

מרדכי יוגב: לזכותו של ישראל, שהוא לפחות לא שם לנו מצגת שמוכרת את כולם.

<ישראל אפריאט: יש בג"צים שם.

<ישראל אפריאט: זה הגיע מההוא שגר בבית ממול.

<ישראל אפריאט: הילדים שלו עברו בתוך תעלת הניקוז בקוטר מטר, הגיעו לבית-ספר.

<ישראל אפריאט: עכשיו לקחנו לו את תעלת הניקוז של המים.

<ישראל אפריאט: עיזים אסור להכניס לשם, הוא הכניס לשם את הילדים שלו.

<ישראל אפריאט: על זה הוא הרים אותנו בבג"ץ.

<ישראל אפריאט: היו שם שניים או שלושה בג"צים.

<ישראל אפריאט: כמובן הוצאנו אותם, אבל כשאתה קובע בג"ץ, בינתיים אתה מעכב.

<ישראל אפריאט: כמו שאתה יודע, קבלן נערך גם בהזמנת חומרים.

<ישראל אפריאט: ברגע שאתה מתחיל לשגע אותו גם בג"צים ועוצר אותו ומתחיל לשנות לו את לוחות הזמנים, עשינו כל ורסיה של שינוי שלבי הביצוע.

מרדכי יוגב: אם יש סכנת חיים, תאונות, תטפל.

<סנ"צ נאג'י סאלימן: יש שישה הרוגים בתאונה.

<סנ"צ נאג'י סאלימן: זה בין אסף לעפרה.

<סנ"צ נאג'י סאלימן: ביום שישי לצערי גם בגבעת אסף הייתה תאונה קטלנית.

מרדכי יוגב: נשמע בשורות טובות.

<ישראל אפריאט: הייתה בעיה עם הקבלן.

<ישראל אפריאט: הקבלן הגיש שם תשומות שאי אפשר היה להשאיר אותן.

<ישראל אפריאט: זה הגיע למנכ"ל נתיבי ישראל בעצמו שניהל את הדבר הזה.

<ישראל אפריאט: יש שם מנכ"ל תא"ל לשעבר שיודע לנהל דברים כאלה.

<ישראל אפריאט: כמובן שנתנו הוצאה גם לקבלן, זה מה שיש.

<ישראל אפריאט: תוך שבוע אמורים לדעת, או נשאר קבלן או מחליפים קבלן.

<ישראל אפריאט: להערכתי יישאר הקבלן ויחזרו לעבוד בימים הקרובים.

מרדכי יוגב: בקיצור, אתה מעריך שעד סוף יוני או עד תחילת יולי יודעים אם הקבלן נשאר או שבוחרים קבלן חדש, וחזרה לעבודה.

מרדכי יוגב: עכשיו השאלה היא ההמשך.

מרדכי יוגב: לכן הקדמתי את אדם.

מרדכי יוגב: כביש 437, ידוע לכולם, ואתה צריך לתת פה גם את התשובות של המקרקעין.

מרדכי יוגב: אם הסיפור הזה לא נפתר, הרי שכל הכיכר הגדולה הזאת של אדם לא נותנת כלום.

מרדכי יוגב: 50 מטר אחריה כולם תקועים.

<ישראל אפריאט: לגבי אדם, 437, אתה גר שם.

מרדכי יוגב: אני לא גר שם.

מרדכי יוגב: תשאל אותי על ג'נין, אני גם אענה לך.

<ישראל אפריאט: כל האזור הזה, כל מי שרואה בראייה כוללת – אני לא מקבל את זה, וזה גם לא הוגן.

מרדכי יוגב: זה טוב דווקא לקובי.

מרדכי יוגב: אם עוסקים בהצלת חיים, זה באמת חשוב.

מרדכי יוגב: אני לא בא לסתור.

מרדכי יוגב: אני רוצה להגיד לקובי, שכאשר רוצים לראות ראייה כוללת את כל תא שטח הזה, אז הראייה הייתה: אם אתם לא שמים שם עכשיו את הכסף, אתם מאבדים אותו, לא יהיה לכם.

מרדכי יוגב: אני לא רוצה להגיד שמות.

מרדכי יוגב: סמנכ"לים ומנכ"לים.

<ישראל אפריאט: לפעמים זה קצת פוגע, שכאילו אין ראייה כוללת ביו"ש.

<ישראל אפריאט: ביו"ש יש ראייה כוללת.

מרדכי יוגב: במשרד התחבורה, לא ביו"ש.

מרדכי יוגב: היה, עכשיו אנחנו בעולם חדש.

מרדכי יוגב: לכן אני שמח.

<ישראל אפריאט: המרחב הזה, מי שעשה סימולציות, כשאני בכמה שנים בוחן פרויקט, אני לא בוחן לפתור את השלב הבא אלא רואה את התוצאה הסופית.

<ישראל אפריאט: כשהתחילו את אדם - - -

מרדכי יוגב: תעבור ל-437, לוחות זמנים.

<ישראל אפריאט: אני עוזר לך.

<ישראל אפריאט: 437 מתחיל באדם.

<ישראל אפריאט: שאלו אותי באדם מה זה יעשה, אמרתי 66 תאונות.

<ישראל אפריאט: בשלוש שנים עם הרוגים ופצועים לא יהיה.

<ישראל אפריאט: אדם במהות שלו זה מוקד סיכון, אחד הגדולים במדינה.

<ישראל אפריאט: הוא לא נבע בגלל פקקים, הוא נבע יותר בגלל צורך מוקד סיכון.

<ישראל אפריאט: שתי כיכרות בטווח של 20 מטר – אני לא יודע מי אישר את זה.

<ישראל אפריאט: לגבי 437, צריך לקדם לו תב"ע.

<ישראל אפריאט: חלקו הוא בכלל מחיזמה, הוא בירושלים ותוקצב.

<ישראל אפריאט: במוריה מקדמים את זה.

<ישראל אפריאט: כבר הגיע אלי לקבל התייחסויות ומקבל התייחסויות, ונע על מהלך סטטוטורי.

<ישראל אפריאט: כמו שיודעים, לקדם תב"ע זה לוקח זמן.

<ישראל אפריאט: אז זה נמצא כבר בטיפול וזה נע קדימה.

<ישראל אפריאט: סמנכ"ל מוריה שנמצא פה יעיד שהחבר'ה שלו נעים בעניין.

<ישראל אפריאט: תב"ע זה לא תכנון מפורט ועולים בשבוע הבא.

מרדכי יוגב: האם לשכת התכנון יודעת לתת עדיפות לתב"ע כזאת?

<ישראל אפריאט: אני לא צריך את העדיפות.

<ישראל אפריאט: בחלק שלי, ברגע שאנחנו נהיה מוכנים לתב"ע זה לוקח זמן.

<ישראל אפריאט: זה לבדוק קרקע, זה לבדוק מיליון דברים, כי אתה לא רוצה שזה ישקע לך בסוף.

מרדכי יוגב: בכל זאת אני מקשה עליך.

מרדכי יוגב: לפני שנה אמרתם שנתיים.

מרדכי יוגב: האם בעוד שנה יש תב"ע?

<ישראל אפריאט: בהיבט שלי, בתעדוף שלי, לדעתי שכל בנימין, ויגידו פה כולם – השיפוע בקלנדיה שעכשיו מגיע לשם אגף התקציבים לראות בעצמו, הוא החלק המכונן של כל המרחב.

<ישראל אפריאט: שיקוע קלנדיה מוכן לביצוע כמעט, הוא בשלבים אחרונים לתכנון ולביצוע.

<ישראל אפריאט: זה עניין של תקציב לביצוע.

מרדכי יוגב: על זה כבר נתנו לנו תשובות.

מרדכי יוגב: נרגענו.

מרדכי יוגב: סוף 2019 מוכן.

<ישראל אפריאט: בחלק הזה הפתרון לטווח הקצר.

<ישראל אפריאט: שיקוע קלנדיה זה הפתרון לטווח הקצר לכל המרחב, כולל ל-437.

<ישראל אפריאט: היות של-437 אין סטטוטוריקה וצריך שם גם הבקעות, נכנס להליך יותר ארוך, שהוא גם מקודם, שדורש תב"ע, ואנחנו מקדמים גם תב"ע.

מרדכי יוגב: נשמע מכם.

מרדכי יוגב: אתם מקדמים את כל התב"ע מאדם לחיזמה?

<יואל אבן: בדיוק.

מרדכי יוגב: באיזה סטטוס זה?

<יואל אבן: כמו שאמר ישראל, זה בתהליך.

<יואל אבן: בשבוע הבא אנחנו נקבל מהלשכה את ההרשאה הטכנית.

<יואל אבן: קבענו כבר ישיבה אצלם בעוד כשבועיים.

<יואל אבן: אבל התהליך, כמו שישראל אמר, הוא תהליך שמתקדם.

מרדכי יוגב: זה יושב בוועדה העליונה או בוועדה המחוזית?

<ישראל אפריאט: בוועדת משנה לדרכים.

מרדכי יוגב: גם אותה סוגרת נטליה בסוף?

<ישראל אפריאט: אני חבר ועדת משנה לדרכים.

<ישראל אפריאט: אני לא מעריך שתהיה בעיה.

מרדכי יוגב: אז בעוד שלושה חודשים נוכל לדעת מתי יש תב"ע?

<יואל אבן: כמו שאמר ישראל, זה תהליך.

<איתן טי: בתוכנית העבודה זה מופיע בסוף 2019.

מרדכי יוגב: רק אז תהיה תב"ע?

מרדכי יוגב: איתן, אני מסביר לך ומסביר לקובי, אתם מדברים על בעיה שמאובחנת כבר 10 שנים.

מרדכי יוגב: אני זוכר את אבי ואת קודמו עושה שם שביתות שבת ושביתות רעב.

<ישראל אפריאט: אנחנו מאיצים בכל הכוח, יותר ממה שאנחנו עושים במקומות אחרים.

<ישראל אפריאט: בארץ זה יכול לקחת חמש שנים.

<ישראל אפריאט: ביו"ש זה שנתיים.

מרדכי יוגב: נת"צ חיזמה, פסגת זאב.

מרדכי יוגב: זה חלק מהפרויקט הזה.

מרדכי יוגב: זה אצלכם, מוריה.

<קריאה: - - -

מרדכי יוגב: מה צפי סיום הביצוע?

<יואל אבן: יש ישיבה עם הקבלן בשבוע הבא ואנחנו מתחילים לעבוד.

מרדכי יוגב: אז מה צפי סיום הביצוע?

מרדכי יוגב: זה עד דוכיפת, עד למעלה, עד משה דיין?

<יואל אבן: כן, זה מתחבר לשיפוע.

<ישראל אפריאט: שאף אחד לא יגיד אחר כך שזה עזר לפקקים.

<ישראל אפריאט: זה לא כל כך יעזור לפקקים, כי מדובר על נת"צ רק לאוטובוסים.

מרדכי יוגב: גם זה לטובה ולברכה.

מרדכי יוגב: זה גם יעזור לפרויקט הבנייה של ירושלים, פסגת זאב.

מרדכי יוגב: יש שם כמה מאות יחידות דיור.

<ישראל אפריאט: הרעיון של משרד התחבורה הוא לעודד תחבורה ציבורית.

מרדכי יוגב: אני בעד, בוודאי.

מרדכי יוגב: זה מתחבר גם לפרויקט "חנה וסע" של שער בנימין, אז זה בוודאי נותן תשובות לעניין.

מרדכי יוגב: אנחנו רואים את זה בראייה כוללת.

מרדכי יוגב: מה צפי סיום הביצוע?

<יואל אבן: סוף 2018.

<יואל אבן: כבר באמצע 2018 אנחנו רוצים לחבר אותו לעבודות על השיפוע.

מרדכי יוגב: ברור לכם שאתם צריכים להוציא משם את כל הרכבים למכירה.

<יואל אבן: כן.

מרדכי יוגב: נת"צ קלנדיה.

<איתן טי: בביצוע מתקדם.

מרדכי יוגב: זה של הפלסטינים, נכון?

<איתן טי: כן.

<איתן טי: מתקדם בצורה טובה.

מרדכי יוגב: כל מי שמגיע לקלנדיה וצריך משם תחבורה ציבורית.

מרדכי יוגב: מי משתמש בזה?

<ישראל אפריאט: זה פתרון מצוין והוא משתלב יפה מאוד עם תוכנית שדרוג המעברים ביהודה ושומרון.

<ישראל אפריאט: זה מתקדם מאוד יפה.

<ישראל אפריאט: לדעתי ה"ברוך" שקורה בקלנדיה מקבל פתרון.

מרדכי יוגב: מה צפי הסיום?

<יואל אבן: מת"צ קלנדיה יסתיים ברבעון שני של 2018.

מרדכי יוגב: למה אתה קורה לו מת"צ ולא נת"צ?

<יואל אבן: מת"צ זה מסלול תחבורה ציבורית.

<יואל אבן: יש מסלול נפרד.

<יואל אבן: השיפור למעשה הוא בשלב א' של השיפוע.

מרדכי יוגב: רמפת הזיתים, חיבור 437.

<ישראל אפריאט: זה לתחבורה ציבורית ישראלית ופלסטינית.

מרדכי יוגב: ברור לי.

<יואל אבן: זה בביצוע.

<יואל אבן: כמו שאמרתי פה בוועדה בעבר, זה צריך איכות סביבה - - -

מרדכי יוגב: אני רוצה להסביר פה מילה אחת ליושב-ראש הוועדה.

מרדכי יוגב: אני מסביר את זה, משום שזה מטרופולין ירושלים.

מרדכי יוגב: אני מניח שאתה מכיר.

מרדכי יוגב: יש כביש שהושקעו בו כ-150 מיליון, בין ענתות למשמר הגבול על כביש הירידה מגבעה צרפתית לים המלח.

מרדכי יוגב: הכביש לא נפתח, בעיקר בגלל התנגדויות של בני כשריאל, ראש עיריית מעלה אדומים.

מרדכי יוגב: משום שהוא אמר, שאם הכביש ייפתח הוא יוסיף לפקקים שלו, שבבוקר מחכים גם הם חצי שעה או שעה בשביל לעבור את המחסום ולהיכנס לירושלים.

מרדכי יוגב: לו זה לא יעזור, כי הוא מהכביש הזה יוצא לתוך התקיעה של חיזמה, לתוך התקיעה של 437, ולא יכול לצאת לשום מקום.

מרדכי יוגב: אבל אם בראייה כוללת היו רואים את זה כמטרופולין ירושלים ובני כשריאל היה יכול גם לצאת דרך הכביש הזה ולראות את 437 מתפתח כמו 45 לשעבר ויוצא אל המחצבות, יוצא לבגין ויוצא ל-443, אז המטרופולין ירושלים הזה היה מקבל נשימה, וגם משחרר את ירושלים מהמון תנועה.

מרדכי יוגב: כל מעלה אדומים שצריכים לתל-אביב היו יוצאים דרך הכביש הזה ומקבלים פתרון דרך כביש המחצבות, המכונה 45 לשעבר.

מרדכי יוגב: זו כבר מתחילה להיות ראייה כוללת של מטרופולין ירושלים.

מרדכי יוגב: טבעת ירושלים, זו הטבעת הצפונית המזרחית שממשיכה מהכביש הזה, מענתות.

מרדכי יוגב: פה, קובי, עדיין אין תכנון.

מרדכי יוגב: אולי פורקוש יכול להעלות רעיונות, אולי ישראל יכול להעלות רעיונות, איפה הטבעת המזרחית הזאת ממשיכה גם דרומה.

מרדכי יוגב: האם באזור קידר, האם באזור מעלה אדומים, האם באזור אחר.

מרדכי יוגב: היא מתחברת למה שהיה פעם 39.

<קובי בליטשטיין: אם תתנו לנו להציג את כל התמונה, ברצף.

מרדכי יוגב: בשמחה.

מרדכי יוגב: אז רמפת הזיתים בביצוע.

מרדכי יוגב: מה הצפי לסיום?

<איתן טי: הפתיחה של 9437 זה בערך עוד שנתיים.

מרדכי יוגב: למיטב הבנתי, ואני אצטרך לבדוק את זה, יש פה, כמו שאתם רואים, פער של נציגי המשרד לביטחון פנים בגלל תאונות, נציגי משרד הביטחון מסיבות אחרות.

מרדכי יוגב: אנחנו נשלים את הדבר הזה ונתגבר עליו.

מרדכי יוגב: כביש המנהרות, בגזרת גוש עציון.

<יואל אבן: זה כרגע נמצא ב - - -

מרדכי יוגב: זה גם מוריה?

<יואל אבן: כן.

מרדכי יוגב: צפי סיום ועלות?

<איתן טי: אנחנו מדברים על כביש - - - הצגנו את זה פה.

<איתן טי: מדובר בעצם על תוספת של שני רכיבים פלוס - - -

מרדכי יוגב: מה שבארץ עוד אין, ובחוץ לארץ יש ניסיון טוב?

מרדכי יוגב: בין ועדה לוועדה אלי שני חכמים ודיברו על קומות בגשר.

מרדכי יוגב: ניצול הגשר, ניצול החלל בשתי קומות, צפון-דרום.

<קריאה: - - -

מרדכי יוגב: אני לא מנסה להמציא גלגל.

מרדכי יוגב: אני שואל מחכמים.

<איתן טי: יש תמ"א מאושרת על תוספת - - -

מרדכי יוגב: צפי סיום תכנון מפורט.

<ישראל אפריאט: בהנחיית משנה המנכ"ל המנהרות ימשיכו עד אלעזר, והרעיון זה לא לחזור.

<ישראל אפריאט: הכביש יימשך עד אלעזר.

<ישראל אפריאט: זה היה אמור להיות רק במנהרות, ועכשיו המשנה למנכ"ל אמר לסיים את זה עד אלעזר.

מרדכי יוגב: בתוכנית הנוכחית, ובהנחה שזה גם אחד מהכבישים החשובים למטרופולין ירושלים שיהיו ראשונים בתוכנית הכוללת, מתי אתם רואים צפי לתקצוב, קרי לתוכנית עבודה?

<איתן טי: בדיוני התקציב של 2019.

מרדכי יוגב: כביש טבעת מזרחית, נגענו בו.

<יואל אבן: בכביש הטבעת המזרחי התחלנו ב-437.

<יואל אבן: אני כן אציין שגם בתוך כל ההמשך שלו דרומה מתוכנן כביש אמריקאי.

<יואל אבן: יש חלק בביצוע כבר, החלק המרכזי בצור באכר בביצוע.

<יואל אבן: יש עוד שני קטעים - - - שמתחבר ל-437.

מרדכי יוגב: צור באכר לאן?

<יואל אבן: זה הקטע המרכזי של הכביש האמריקאי.

<יואל אבן: היופי של הפרויקט הזה יהיה בחיבורים, כלומר בקטע הדרומי הוא מתחבר להר חומה.

<יואל אבן: יהיה תכנון מפורט מבחינה תקציבית.

<יואל אבן: אנחנו ממש בסוף הבקרות של משרד התחבורה.

מרדכי יוגב: הוא מתחבר מזרחית לצור באכר רמת-רחל להר חומה?

<יואל אבן: הוא מגיע להר חומה, זה הקטע הראשון.

<יואל אבן: הוא עוד לא הסתיים.

<יואל אבן: הקטע הצפוני, שהוא כרגע בתכנון, שהוא יחבר את אזור רמפת הזיתים.

<יואל אבן: כלומר, אנשי מעלה אדומים יוכלו לצורך העניין, וגם מטה בנימין.

מרדכי יוגב: לצורך העניין, זה יקצר לשר הביטחון את הדרך לקריה?

<יואל אבן: זה יקצר לכולם את הדרך לכולם, כי זה ציר שמלעשה יעקוף את כל מרכז ירושלים.

מרדכי יוגב: תמכרו לו את זה.

<יואל אבן: זה ציר שיגיע מאזור רמפת הזיתים, יוכל להגיע להר חומה ולכל האזור.

מרדכי יוגב: ברור לי.

מרדכי יוגב: לכם יש כבר קו של מתווה שלו בין א-זעים לצור באכר, מתארי?

<יואל אבן: זה הצפוני.

<יואל אבן: יש תב"ע מאושרת.

<יואל אבן: כרגע אנחנו ממש בתהליך של תכנון מוקדם, סיימנו תכנון מוקדם ואנחנו מקווים שנקבל תקציב ונוכל להתקדם.

מרדכי יוגב: הוא יתחבר למחלף א-זעים?

<קריאה: נכון.

מרדכי יוגב: זה חידוש יפה.

מרדכי יוגב: אתם מכירים?

<קריאה: זה כביש מאוד חשוב, כיוון שיש לו השפעה גם על התנועה לירושלים.

מרדכי יוגב: אני יודע.

מרדכי יוגב: זו מבחינתי גאולה.

מרדכי יוגב: זה חידוש.

<קריאה: זאת אחת הסיבות שבנינו בגין מזרחי.

<ישראל אפריאט: בהיבט האסטרטגי של המדינה זה לדעתי ברמה גבוהה, כביש מאוד חשוב.

<ישראל אפריאט: זה לקחת את הכביש, את הטבעת המזרחית, ולהשלים אותו לא-זעים.

מרדכי יוגב: זה חשוב מאוד, כי ירושלים הייתה בעצם בלון על חוט על כביש אחד.

מרדכי יוגב: עם מקל של 443.

מרדכי יוגב: למעשה כעיר בירה היא תקועה.

מרדכי יוגב: מתן וילנאי, לפני תשע שנים, רצה לחתום על זה כעוזר שר הביטחון.

מרדכי יוגב: לפני שאתה החלפת אותו.

מרדכי יוגב: מתן וילנאי היה נלהב מאוד מהסיפור הזה, אבל לא היה לנו עוד קו מתארי לטבעת המזרחית, איפה היא עוברת.

<איתן טי: זה מחובר לכביש האמריקאי.

<איתן טי: יש שלב הבא.

מרדכי יוגב: בואו לא ניתקע בו עכשיו.

מרדכי יוגב: מתניה, אם אתם עובדים, אנחנו שמחים.

מרדכי יוגב: אנחנו נבקש בפעם הבאה שתציגו אותו במצגת.

מרדכי יוגב: אני רואה את הראייה הזאת של מטרופולין ירושלים.

<ישראל אפריאט: יש לו עוד המשך לעזריה, ללא מחסום.

<ישראל אפריאט: זה חשוב גם למערכת הביטחון.

מרדכי יוגב: מרקם חיים לפלסטינים ללא מחסום.

מרדכי יוגב: בהחלט.

<ישראל אפריאט: הוא ימשיך את הכביש לכיוון עזריה ויאפשר נסיעה לפלסטינים.

מרדכי יוגב: אנחנו נשמח לראות גם את התשובה למטרופולין ירושלים וגם את התשובה לפלסטינים כמרקם חיים.

מרדכי יוגב: נא תיערכו לפעם הבאה להציג את זה במצגת.

מרדכי יוגב: אני חושב שזאת פעולה גדולה.

מרדכי יוגב: אנחנו נזמין גם את בני כשריאל, כי מבחינתו זה אחד הדברים החשובים.

מרדכי יוגב: אני לא יודע אם הוא יודע.

<איתן טי: הוא יודע.

<איתן טי: זאת אחת הסיבות שהוא נותן לנו להיות שם בכל המרחב.

מרדכי יוגב: כי הוא ראה שזה יוצא לעבודה.

מרדכי יוגב: אתם חייבים לזוז, כי אחרת הוא ישב על הכביש ולא יאפשר לעבור.

<איתן טי: כביש 3 מלטרון למחסום מכבים נמצא כרגע בסל התכנון שקובי ציין קודם במסגרת הסל הארצי כולו.

<איתן טי: אנחנו עדיין מדברים עם האוצר.

מרדכי יוגב: מה הצפי שלו?

מרדכי יוגב: הוא בתכנון?

<קובי בליטשטיין: אני אומר עוד פעם, אנחנו מגבשים את הסל.

<קובי בליטשטיין: הוא נמצא בתוך הסל - - -

אבי דיכטר: הוא עובר מערבית-מזרחית למכבים?

מרדכי יוגב: פחות או יותר תחשוב על התוואי של דרך הביטחון של מכבים.

אבי דיכטר: מזרחית למכבים.

מרדכי יוגב: נכון.

מרדכי יוגב: לכיוון מבוא חורון, לכיוון לטרון.

אבי דיכטר: מתחת לגשר.

מרדכי יוגב: כן.

מרדכי יוגב: מה שנקרא עוטף מודיעין מזרח.

<איתן טי: הכוונה שמ-443 אתה תוכל לצאת דרומה.

מרדכי יוגב: כביש בית סירה, כביש 3.

מרדכי יוגב: כביש מודיעין עילית 4.

<איתן טי: 4431.

<איתן טי: אני מבין שאתה מתכוון לכביש שלא קיים היום.

מרדכי יוגב: נכון.

מרדכי יוגב: אני חושב שפה אבי הוא המוביל, יחד עם שלושה ראשי רשויות, עם גוטרמן וביבס וסיסו.

<איתן טי: האמת שזה מתוכנן במשרד השיכון.

<איתן טי: זה נמצא כרגע - - -

מרדכי יוגב: מי המתכנן, אבי?

<אבי רואה: משרד השיכון - - -

מרדכי יוגב: אני חייב להגיד, אם זה יעמוד בקריטריונים של כביש של משרד התחבורה - - -

<ישראל אפריאט: כל נושא התכנונים הגיע לראש המנהל האזרחי, הוא קבע את התעדוף, בדק את המקרקעין, בדק את התוכנית הסטטוטורית ומה יהיה בזמן הביצוע בהיבט של השלכות של התנגדויות תושבים.

<ישראל אפריאט: כל הדבר הזה נעשה.

מרדכי יוגב: כביש 60.

<איתן טי: שלושת הכבישים הבאים, כביש 60 ו-465 ו-446 נמצאים בסל התכנון שדיברנו עליו - - -

מרדכי יוגב: זאת אומרת שבישיבה הבאה, בהנחה שהיא תהיה באוקטובר, כבר תדעו להגיד לנו שנכנס לסל התכנון.

מרדכי יוגב: גם 465, שאני קורא לו חוצה בנימין, בסל התכנון.

<ישראל אפריאט: כביש 465 עד 444, כולל העוקף שהמנהל מדבר ברשות הסטטוטורית.

מרדכי יוגב: וגם 446 דו-נתיבי, דו-מסלולי, או שהוא כבר אושר?

<ישראל אפריאט: 446 לשלב הזה לא.

<קריאה: - - -

מרדכי יוגב: 2.5 ק"מ של הפיכתם מחד-נתיבי לדו-נתיבי במסלולים.

<איתן טי: זה נמצא בסל התכנון - - -

מרדכי יוגב: בגלל החלק של החשיפה באזור חשמונאים?

<איתן טי: לא - - -

מרדכי יוגב: זה קטע מסוים שתוקע שם את העניין.

מרדכי יוגב: אני הוספתי פה, וזה יופיע בסיכום, את מה שאמר פה אבי נעים, השלמת כביש 465, 446, עוקף רנתיס.

מרדכי יוגב: ביקשנו מכם שתעשו הערכה תקציבית של משרד התחבורה, דהיינו שלא להשאיר רק את משרד הביטחון מחד עם החומות שלו.

מרדכי יוגב: להיות מקצועי.

<קובי בליטשטיין: אני אומר עוד פעם, הוא באחריות משרד הביטחון, הוא על צו תפיסה.

מרדכי יוגב: אבל הוא יהיה לשתי האוכלוסיות.

<ישראל אפריאט: אני לא בטוח שהיועמ"ש יאשר לנתיבי ישראל לבצע אותו, כי זה ביטחוני, זה במסגרת העוקפים על בסיס צו תפיסה.

<ישראל אפריאט: גם הכביש עצמו.

מרדכי יוגב: אנחנו נבקש תשובות משני הגורמים.

מרדכי יוגב: גם נבקש תשובות ממשרד הביטחון, אבל גם נבקש מכם לבצע הערכה, לפחות כללית.

מרדכי יוגב: פה עמדנו על שתי הערכות, שאחת אמרה 35, אחת אמרה 90.

<קובי בליטשטיין: - - -

מרדכי יוגב: קובי, אנחנו נבקש את זה ממשרד הביטחון.

מרדכי יוגב: אני מבקש ממך, בין אם זה אתה, בין אם זה המנכ"לית שלך, שבתוך הפ"ע שלה עם מנכ"ל משרד הביטחון, ויש כאלה, כי יש לכם הרבה דברים על הנגב ועל הגליל, לשים גם את הכביש הזה בתוך הנקודות.

מרדכי יוגב: אני מניח שיש 15 נושאים, שזה יהיה ה-16.

מרדכי יוגב: קובי, גם אני יודע שהרכבת והכביש הנוסף המקביל לכביש 6 ממזרח לקריית המודיעין הוא יותר חשוב עתידית.

מרדכי יוגב: גם אני יודע שלצורך העניין שדה התעופה וההתקדמות שלו בצפון הוא אולי יותר חשוב.

מרדכי יוגב: אבל גם את זה לשים שם בפ"ע, כי זה החיבור מה עושים עם זה, ולשים אותו על סדר היום.

אבי דיכטר: הוא אומר לך פעם שלישית שהוא לא מתעסק בשדה התעופה.

מרדכי יוגב: הוא מתעסק.

מרדכי יוגב: הם מובילים אפילו.

מרדכי יוגב: בראש השולחן יושב משרד התחבורה בשדה התעופה של רמת ישי, ונלווה אליו מנכ"ל משרד הביטחון.

מרדכי יוגב: הוא הרגולטור.

<שלמה ועקנין: אני חושב שלא בכדי גם קובי וגם ישראל נמצאים בהיבט הביטחוני של הכביש, בגלל צו התפיסה.

<שלמה ועקנין: ההיגיון אומר שהיו צריכים להשלים את העבודה, ומשרד התחבורה יאמר מה ההנחיות לקבלת האחריות.

<שלמה ועקנין: כי אחרת באותו רגע שזה עובר אליהם, יכולת הביצוע לא תתקיים.

מרדכי יוגב: אני אגיד בחיוך, יש פה כרגע פגיעה ביכולת עבודת הכנסת על-ידי מאן דהוא, ואנחנו נשאל את עוזר שר הביטחון איפה הדברים עומדים, ובישיבה הבאה אני מקווה שנגיע שם כבר לתשובות.

מרדכי יוגב: אין כרגע מה להאריך.

<איתן טי: סעיף י"ג, כביש לאלעזר.

<איתן טי: סיכמנו שזה בתוך תכולת כביש המנהרות.

<איתן טי: כביש גבעת אסף בית-אל, אני לא יודע בדיוק מה הכוונה.

מרדכי יוגב: יש שם שלושה דברים, בשביל שתדעו, והנציגה איננה פה.

מרדכי יוגב: ישראל מבין את זה מצוין.

מרדכי יוגב: האחד, נפתחה תנועה חופשית לפלסטינים מבית-אל ומהכפר דיר ג'בואן.

מרדכי יוגב: שני הדברים האלה גם יחד גרמו לעומסים בלתי רגילים בשעות מסוימות על כביש אחד, שלפני כן היה כביש פרטי של יישוב.

מרדכי יוגב: מרגע שכביש 60 זז ממקורו הטבעי ברמאללה לעוקף.

מרדכי יוגב: במוצאים ומובאים בשעות מסוימות של בוקר ואחר הצהריים מחכים ועומדים שם גם 30 ו-40 דקות.

מרדכי יוגב: זה שם המשחק.

מרדכי יוגב: והפקק הוא בסוף בצומת שהיא אפשר לצאת ממנו.

מרדכי יוגב: הוא בעייתי מבחינה בטיחותית.

מרדכי יוגב: אני לא רוצה לכוון שדווקא שם הייתה התאונה, אני עוד לא יודע מי הנפגעים.

מרדכי יוגב: הפקק הוא בסוף בצומת, איך יוצאים ממנה.

מרדכי יוגב: אני לא קובע, יש פה פורקוש, יש פה מתכננים.

מרדכי יוגב: אמרתם רמזורים.

<ישראל אפריאט: המשנה למנכ"ל אמר לך שהוא פועל לתקצב את זה במיידי.

מרדכי יוגב: בנוסף, איתן, למה זה בסדר עדיפות?

מרדכי יוגב: כי זה גם כביש 60, זה משפיע גם צפון-דרום, זה משפיע על הרבה תאונות שם בשתי האוכלוסיות, וזה גם המוצא של צה"ל, של האוגדה, של החטיבה ושל המנהל האזרחי, ושל קובי שבא אליו.

מרדכי יוגב: כל זה ביחד נותן לזה מענה של סדר עדיפויות.

<קובי בליטשטיין: בגלל שהזמן קצר, אני רוצה להעלות שלושה פרויקטים.

מרדכי יוגב: ברשותכם, אני לא נוגע בדבר.

מרדכי יוגב: חייבים להגיע בעוקף חווארה, אבל עוד אחד נותר פה, כביש מחבר גוש טלמונים דולב ל-446, שהיה בתכנון.

מרדכי יוגב: אהוד ברק תכנן, אהוד ברק ביצע.

<ישראל אפריאט: לא ביצע.

מרדכי יוגב: יש שם פריצה.

<ישראל אפריאט: הוא ירד בבג"ץ - - -

מרדכי יוגב: אז אנחנו מבקשים לחזור לסקר.

מרדכי יוגב: אני יודע שצריך לעשות עכשיו סקר.

מרדכי יוגב: אתה מדבר על גוש שיש בו היום למעלה מ-1,200.

מרדכי יוגב: אני לא שם אותו בסדר עדיפות על פני צומת 60, אני שם אותו על סדר-היום, לא בסדר עדיפויות.

<ישראל אפריאט: אתה מדבר על הסקר שלפני ארבע שנים.

מרדכי יוגב: אתה מדבר היום על גידול של פי שניים בחלק מהמקומות שם, בנריה ובמקומות אחרים.

מרדכי יוגב: ואתה מדבר שכל זה משפיע על 446, שיורדים היום לצומת שילת.

<ישראל אפריאט: אתה התחלת את הדיון בתוכנית אב.

<ישראל אפריאט: לזה היא נועדה.

מרדכי יוגב: אני יודע, לגמרי.

<ישראל אפריאט: בוא נשים לך תוכנית אב, ואז אני יודע להסתדר גם עם בתי משפט וגם עם בג"ץ.

מרדכי יוגב: שימו לכם את זה על סדר-היום.

מרדכי יוגב: זה היה שם.

<קובי בליטשטיין: מבחינתי זה אגב לא נמצא בסדר היום, בשביל להיות מדויקים.

מרדכי יוגב: לא ביקשתי שיהיה בסל התכנון של 2018 לפני דברים אחרים חשובים.

מרדכי יוגב: אמרתי שים אותו על סדר היום בתוכנית רב-שנתית.

מרדכי יוגב: אנחנו לא נתייחס כרגע לחניון "חנה וסע" אלא לארבעת הפרויקטים הגדולים של עוקף חווארה, עוקף אל-ערוב וכביש נבי אליאס.

מרדכי יוגב: בוא נתחיל עם כביש נבי אליאס, סטטוס, צפי סיום הוא בדצמבר 2017?

<עמית רפואה: דצמבר 2017.

מרדכי יוגב: עומדים במשימה.

מרדכי יוגב: כביש אל-ערוב.

<קובי בליטשטיין: - - -

מרדכי יוגב: תכנון מפורט.

מרדכי יוגב: מוכנות למכרז.

מרדכי יוגב: תקציבית הוא מתוקצב?

<קובי בליטשטיין: אל-ערוב - - - זה בוצע על-ידי מת"י - - -

מרדכי יוגב: באנלוגיה התקצוב לא יהיה על-ידי משרד הביטחון צה"ל, אלא גם המוסד והשב"כ.

מרדכי יוגב: מכיוון שאנחנו פה בשולחן עגול באמת, מכיוון שהתכנון המפורט אומרים שהוא הסתיים, אז באמת כרגע הנקודה התקציבית היא כרגע החוליה החסרה, או היא הצעד הבא.

<עמית רפואה: יש נושא של קידום זמינות.

<עמית רפואה: קידום זמינות זה כל נושא ההפקעות, תפיסת שטח - - - לדוגמה הפקעות אני יודע כרגע להעריך לפי - - - אני צריך להעביר למנהל האזרחי התנגדות והם צריכים להתחיל לעשות - - -

מרדכי יוגב: האם הערכה תקציבית של 40 מיליון עומדת בעינה?

<מתניה שפירא: אנחנו לא מנצלים הפקעות.

מרדכי יוגב: תדע שלהפקעות צריך עוד 7 וכל הנלוות, צריך 50.

<מתניה שפירא: 7 הוא בתוך ה-40.

מרדכי יוגב: בסדר.

מרדכי יוגב: עם נלוות, מה שיעלה.

מרדכי יוגב: מה שאני מבקש ושואל לשקול, מכיוון שיש פה לוחות זמנים ארוכים, האם לא לגזור ולחלק את מרחב צומת גוש עציון לפרויקט בפני עצמו?

מרדכי יוגב: כי הוא יפתור הרבה בעיות בלוחות זמנים מעט יותר קצרים, של שנתיים קדימה, במקום של ארבע שנים קדימה.

מרדכי יוגב: לגזור אותו, לחלק אותו ולעשות אותו בפני עצמו, כשליש פרויקט בפני עצמו.

<קובי בליטשטיין: זה פרויקט אחד שנמצא בתכנון - - -

מרדכי יוגב: הדברים ידועים.

מרדכי יוגב: מתניה, טוב שאתה נמצא פה.

מרדכי יוגב: עוקף חווארה.

מרדכי יוגב: הדקות שלנו ספורות לסיום הדיון, לכן אני מדלג על חניון "חנה וסע".

מרדכי יוגב: אני מבקש מכם כבר, אם תוכלו בכתב, להעביר אלינו סטטוס חניוני "חנה וסע" לוועדה.

מרדכי יוגב: אנחנו נסת

מרדכי יוגב: פק בזה, כי ניאלץ לסיים את הישיבה עוד כמה דקות.

מרדכי יוגב: גם ביתר הדברים ניגע בישיבה הבאה.

מרדכי יוגב: אני חושב שהתקדמנו פה צעד משמעותי.

מרדכי יוגב: נעבור על עוקף חווארה, הוא באמת הפרויקט היותר מורכב.

<ישראל אפריאט: אנחנו מדברים על - - - משרד הביטחון - - -

מרדכי יוגב: תכנון מפורט.

מרדכי יוגב: זאת אומרת סוף יולי 2017 אתה בתכנון מפורט עומד בזמנים.

<ישראל אפריאט: - - -

מרדכי יוגב: במה מוערך כרגע עוקף חוואה, צפי?

מרדכי יוגב: אתה לא יכול לדעת.

<ישראל אפריאט: סדר גודל כמו באל-ערוב, אבל עד שאני לא רואה סיום תכנון סופי, אותו מספר, בסביבות 260.

מרדכי יוגב: מה, מיליון?

מרדכי יוגב: אל-ערוב אמרת לי 40 ונראה לי זול.

<מתניה שפירא: הם מדברים על 238, מתוכם ניתנו 6.5.

מרדכי יוגב: אז זה לא דומה לאל-ערוב.

מרדכי יוגב: איך אתם באל-ערוב עומדים על 40?

<קובי בליטשטיין: אתה טועה.

<קובי בליטשטיין: אל-ערוב זה 220 - - - 250 כאשר 40 מיליון זה על קידום זמינות - - -

מרדכי יוגב: בתוך ה-250?

<קובי בליטשטיין: בתוך ה-250.

מרדכי יוגב: 40 ו-7.

מרדכי יוגב: הבנתי, בסדר.

מרדכי יוגב: כי באל-ערוב זה גם גשר, זה יותר מורכב.

<מתניה שפירא: גם בחווארה מעל המעבר - - - יהיה גשר.

<ישראל אפריאט: זה בערך אותו סדר גודל, חווארה קצת פחות.

<ישראל אפריאט: זה יותר בעייתי.

מרדכי יוגב: קידום תקציבים, משרד ראש הממשלה.

מרדכי יוגב: מה אתם רוצים להגיד לנו לגבי כביש המחצבות?

<ישראל אפריאט: כביש המחצבות יקודם במסגרת מוקדי סיכון.

<ישראל אפריאט: יש שם מחצבות, עכשיו באתי משם.

<איתן טי: הוא מדבר על - - -

מרדכי יוגב: שער בנימין לשיקוע קלנדיה.

<ישראל אפריאט: אה, כביש תל-ציון של אבי רואה.

מרדכי יוגב: יש פה שפה משותפת.

מרדכי יוגב: אמרו כביש אמריקאי, הבנו.

מרדכי יוגב: בישיבה הקודמת אמרו שקוראים לו כביש המחצבות.

מרדכי יוגב: זה שמו.

<קריאה: כביש הטבעת הצפונית.

<ישראל אפריאט: בעיקרו הוא נמשך עד קלנדיה.

<ישראל אפריאט: השיפוע למעשה הוא חלקו.

<ישראל אפריאט: השיפוע הפחית ממנו את הבעיה העיקרית, ואני מקווה שהוא יתוקצב.

<ישראל אפריאט: בגדול במקום להתחיל ב - - -

מרדכי יוגב: ישראל, אנחנו מבינים אחד את השני.

מרדכי יוגב: מתי קראת למתכנן שיציג לך?

<ישראל אפריאט: התב"ע מקודמת על-ידי משרד השיכון.

<ישראל אפריאט: הגיש את התב"ע לבדיקה, קיבל הערות וזה מתקדם.

מרדכי יוגב: אתה כבר ראית את התכנון שלו?

<ישראל אפריאט: ברור.

מרדכי יוגב: טוב.

מרדכי יוגב: יש לך לו"ז לזה?

<ישראל אפריאט: עוד פעם, זו תב"ע.

<ישראל אפריאט: אנחנו נכניס את זה לוועדה.

אבי דיכטר: בכבישים ובפרויקטים שמדובר בהם, אתה יכול מיד לזהות שיש שלושה כבישים אסטרטגיים, ויש הרבה כבישים רגישים.

אבי דיכטר: האסטרטגיים זה עוקף ירושלים ממזרח, מה שנקרא הכביש האמריקאי, העוקף הצפוני, שבסוף יגיע לשיפוע של קלנדיה.

אבי דיכטר: ויש הכביש הדרומי, שהולך להיות עד אלעזר.

אבי דיכטר: אלה שלושה כבישים אסטרטגיים שאני חושב שצריך להיזהר מאוד כשאנחנו עוסקים בשאר הכבישים.

אבי דיכטר: יש כבישים מאוד רגישים מבחינת הנושאים הבאים.

מרדכי יוגב: בעבר, כמו שזה היה 45 ופה הטבעת המזרחית, פה היה 39, שהיה מתוכנן מאשדוד דרך בית-שמש, דרך ביתר עילית אל הטבעת הזאת, ואולי גם לים המלח.

אבי דיכטר: את זה תשים בסל עם שדה התעופה.

אבי דיכטר: לא שאני מקל ראש בדברים האלה, אבל אנחנו חושבים ביותר מדי רמות חשיבה.

אבי דיכטר: כדאי להתמקד בדיאלוג בינינו, גם כדי לעשות את חלוקת ההבנה בין איפה זה משרד הביטחון, איפה זה משרד התחבורה ואיפה נדרשת מעורבות של ראש הממשלה.

אבי דיכטר: אני מניח שכל מה שקשור בנושא עוטף ירושלים, זו סוגיה ששלושת המשרדים יהיו מחוברים.

אבי דיכטר: גם משרד הביטחון, גם משרד התחבורה וגם ראש הממשלה.

אבי דיכטר: אלה הכבישים האסטרטגיים שצריך לשים אותם במגירת קשב אחת.

אבי דיכטר: הכבישים האחרים הם לא פחות חשובים, העניין הוא שהם פחות יקרים, הם יותר זמינים בביצוע, והתעדוף שם יכול להיות יותר פשוט.

אבי דיכטר: לטובת הדיונים שלנו, כדאי שנסתכל על זה בשתי פריזמות.

אבי דיכטר: כך יהיה לנו יותר קל גם לדבר בפורום הזה, גם להבין מה צריך לדבר עם השרים הרלוונטיים, ביטחון, תחבורה וראש הממשלה.

אבי דיכטר: נדמה לי שבחלוקה הזאת יהיה יותר קל גם להתקדם בדיונים הלאה, כדי שאם אתה מתחיל לזרוק פנימה את הכביש ממרוקו לעמן, שעובר דרך ישראל כמובן, זה בסדר גמור, זה כביש חשוב, אבל הוא לא מהסגנון הזה, כמו שדה התעופה, לא רק בגלל בעיות תשתית.

אבי דיכטר: בשדה התעופה בעיית התשתית היא הבעיה הכי פשוטה.

אבי דיכטר: אבל יש דברים ארציים שאני חושב שבחלוקה אנחנו גם נדע לעשות תיעדוף הרבה יותר חכם.

אבי דיכטר: כי כשאתה מתחיל לעשות משני הקילומטרים החסרים ובאחריות מי זה, ועד שאתה מגיע לכביש עוטף ירושלים, זה לא מאותה משפחה בכלל.

מרדכי יוגב: אסכם בשתי מילים.

מרדכי יוגב: אני לא רוצה להוריד את החשיבה הראשונית של חזון, כי אם לא נפתח רגע את הראש אז יכול להיות שנפספס.

מרדכי יוגב: מהמקרו הזה למיקרו כדוגמה, אם אנחנו לא מסוגלים ליצור את 39, איתן, אז החלופה של 39 היא מה שמחבר את אשדוד לל"ה ולים המלח.

מרדכי יוגב: זה העוטף הדרומי.

מרדכי יוגב: לשם אתה צריך לקחת אותו אם אתה לא מסוגל לקיים אותו על הדבר האחר.

מרדכי יוגב: לחשוב חזון, ומתוך זה לשתף גם את הגורמים בשטח, את המנהל לאוכלוסייה הפלסטינית, את האוכלוסייה היהודית, ונתקדם בעזרת השם.

מרדכי יוגב: אני חושב שאנחנו בכיוון נכון, ואני אומר תודה לכל המשתתפים.

מרדכי יוגב: נמשיך לעקוב אחרי הדברים.

מרדכי יוגב: תודה רבה.